cyanic-selkie/wikianc huggingface dataset:
സത്പുര പർവതനിര
തപ്തി നദി ഈ പർവതനിരയുടെ മദ്ധ്യ-കിഴക്കൻ ഭാഗത്തായാണ് ഉൽഭവിക്കുന്നത്. സത്പുര ദേശീയോദ്യാനം, ഗുഗമൽ ദേശീയോദ്യാനം തുടങ്ങി പല ദേശീയോദ്യാനങ്ങളും സത്പുര പർവതനിരകളിൽപ്പെടുന്നു.
അവലംബം
വർഗ്ഗം:ഇന്ത്യയിലെ പർവ്വതങ്ങൾ
സാഹിത്യവിമർശനം
സാഹിത്യ കൃതികൾ വിലയിരുത്തി അതിലെ മൂല്യം, പ്രമേയം എന്നിവ കണ്ടെത്തുന്ന സാഹിത്യശാഖ. ഒരു സാഹിത്യ കൃതി വിശകലനം ചെയ്ത് അതിൻറെ സാഹിത്യവും ആന്തരികവുമായ പ്രത്യേകതകൾ വിലയിരുത്തി മൂല്യനിർണയനം ചെയ്യുന്ന ക്രിയാത്മകവും ഭൗതികവുമായ സർഗ്ഗ വ്യാപാരമാണ് സാഹിത്യ വിമർശനം.സർഗാത്മക രചനകൾ ആണ് മുഖ്യമായും ഇപ്രകാരം വിശകലനത്തിന് വിധേയമാവുന്നത്. സൃഷ്ടിയും വിമർശനവും സാഹിത്യത്തിലെ പരസ്പരബന്ധമുള്ള രണ്ടു ശാഖകളാണ്.
വിമർശനങ്ങൾ പലതരത്തിൽ
ഒരു കൃതിയെ സർവത അഭിനന്ദിച്ചും അനുകൂലിച്ചും ചെയ്യുന്ന വിമർശനമാണ് മണ്ടന വിമർശനം ഒരു കൃതിയെ അടിമുടി വിമർശിച്ച് ദോഷവശങ്ങൾ എടുത്തു കാട്ടുന്ന വിമർശനം ഖണ്ഡനവിമർശനം. പ്രാചീന ആലങ്കാരികന്മാരുടെ സിദ്ധാന്തങ്ങളെ പിൻപറ്റി നടത്തുന്ന വിമർശനം ക്ലാസിക് വിമർശനം. കഥാപാത്രങ്ങളുടെ മാനസിക വ്യക്തിത്വ സവിശേഷതകളും കലാകാരന്റെ മനോവൃത്തികളുടെ പ്രത്യേകതകളും കൃതിയുടെ സൗന്ദര്യത്മകമായ ഭാവസാന്ദ്രതയും തെളിമയോടെ അനാവരണം ചെയ്യുന്ന വിമർശനത്തെ കാല്പനിക വിമർശനം എന്ന് വിളിക്കുന്നു. ഒരു കൃതി വിമർശകനിൽ ചെലുത്തിയ പ്രതികരണം അവലംബമാക്കി നിർവഹിക്കുന്ന വിമർശനമാണ് വൈയക്തിക വിമർശനം. ഒരു രചനയുടെ ഉള്ളടക്കം മനുഷ്യരാശിക്ക് എപ്രകാരം ഗുണദോഷങ്ങൾ സമ്മാനിക്കുന്നുവെന്ന് മൂല്യ ബദ്ധതയോടെ പഠിക്കുന്ന വിമർശനമാണ് ധർമ്മാധിഷ്ഠിത നിരൂപണം. എഴുത്തുകാരന്റെ മാനസിക ചിത്തവൃത്തികളെ കലാസൃഷ്ടിയുമായി അന്വയിച്ചു വിലയിരുത്തുന്ന വിമർശന പദ്ധതിയാണ് മനോവിജ്ഞാനീയ വിമർശനം. സാഹിത്യത്തിൻറെ സാമൂഹിക ബന്ധത്തിന് പ്രാമുഖ്യം കൽപ്പിക്കുന്ന വിമർശന പദ്ധതിയാണ് സമൂഹ അധിഷ്ഠിത വിമർശനം. പ്രാക്തന സംസ്കാരത്തിന്റെ ചിഹ്നങ്ങളും അടയാളങ്ങളും കാവ്യങ്ങളിൽ പ്രത്യക്ഷപ്പെടുന്നതിനെ അടിസ്ഥാനമാക്കി വളർന്നുവന്ന വിമർശന പദ്ധതിയാണ് ആദിപ്രരൂപാത്മക വിമർശനം. മാക്സിയൻ പ്രത്യയശാസ്ത്രത്തിന്റെ അടിത്തറയിൽ നിന്നുകൊണ്ട് കലാസൃഷ്ടിയുടെ സാമൂഹിക പ്രാമാണ്യത്തിന് ഊന്നൽ നൽകുന്ന വിമർശന സമീപനമാണ് മാർക്സിസ്റ്റ് വിമർശനത്തിന്റെത്. ഭാഷാശാസ്ത്രത്തിന്റെ ഉൾക്കാഴ്ചകൾ പ്രയോജനപ്പെടുത്തി സാഹിത്യ വിമർശനം നടത്തുന്ന ശൈലി വിജ്ഞാനീയ വിമർശനവും ശ്രദ്ധേയമാണ്. ഘടനാവാദം, ഉത്തരഘടനാവാദം, ദളിത് ചിന്ത, പരിസ്ഥിതിചിന്ത,സ്ത്രീവാദചിന്ത എന്നിവയിൽ നിന്ന് വെളിച്ചം സ്വീകരിച്ച് രൂപപ്പെട്ട വ്യത്യസ്ത വിമർശന പദ്ധതികളും ഇന്ന് സജീവമാണ്.
ജോൺ നീഡെർഹോസർ
ജോൺ നീഡെർഹോസർ (ജീവിതകാലം: സെപ്റ്റംബർ 27, 1916 - ആഗസ്റ്റ് 12, 2005) ഒരു അമേരിക്കൻ കാർഷിക ശാസ്ത്രജ്ഞനായിരുന്നു. ഉരുളക്കിഴങ്ങിന്റെ കൂടുതൽ വിപുലവും ഫലപ്രദവുമായ ഉത്പാദനം, അതിന്റെ രോഗ പ്രതിരോധം എന്നിവക്കായി പ്രയത്നിച്ചതിന്റെപേരിൽ അദ്ദേഹത്തിന് 1990-ൽ വേൾഡ് ഫുഡ് പ്രൈസ് സമ്മാനിക്കപ്പെട്ടു. തന്റെ ഏതാണ്ട് അറുപതു വർഷത്തെ അന്താരാഷ്ട്ര കാർഷികവ്യത്തിയിൽ, ഗവേഷകൻ, പരിശീലകൻ, മാർഗദർശകൻ, സഹകാരി എന്നീ നിലകളിൽ ഉരുളക്കിഴങ്ങ് വികസന പരിപാടികൾക്കു ചെയ്ത സംഭാവനകളുടേയും ലോകത്തിനു ഭക്ഷണം പ്രദാനം ചെയ്യുന്നതിനായി അദ്ദേഹം നടത്തിയ നവീകരണങ്ങൾ നേട്ടങ്ങൾ എന്നിവയുടേയും പേരിൽ "മിസ്റ്റർ പൊട്ടറ്റോ" എന്ന പേരിൽ അന്താരാഷ്ട്ര തലത്തിൽ അദ്ദേഹം അറിയപ്പെട്ടു. അദ്ദേഹത്തിന്റെ നേട്ടങ്ങളുടെ ഫലമായി, ലോകത്തിലെ മുഖ്യാഹാരങ്ങളുടെ ഉപഭോഗത്തിൽ ഗോതമ്പ്, അരി, ചോളം എന്നിവയ്ക്ക് ശേഷം ഉരുളക്കിഴങ്ങ് നാലാം സ്ഥാനം നേടിയെടുത്തു.
അവലംബം
വർഗ്ഗം:1916-ൽ ജനിച്ചവർ വർഗ്ഗം:2005-ൽ മരിച്ചവർ
സാപ് (സോഫ്റ്റ്‌വെയർ കമ്പനി)
SAP SE ("സിസ്റ്റംസ്, അപ്പ്ലിക്കേഷൻസ് & പ്രോഡക്ട്  ഇൻ  ഡാറ്റാ പ്രോസസിങ്") എന്റർപ്രൈസ് സോഫ്റ്റ്‌വേർ ബിസിനസ് ഓപ്പറേഷൻസ് ഉപഭോക്തൃ ബന്ധം കൈകാര്യം ചെയ്യുന്നു ഒരു ജർമൻ ബഹുരാഷ്ട്ര സോഫ്റ്റ്‌വേർ കോർപ്പറേഷനാണ്. 180 രാജ്യങ്ങളിൽ പ്രാദേശിക ഓഫീസുകളുള്ള ജർമനിയിലെ ബാഡൻ-വുട്ടെറ്റംബർ, വാൾഡോർഫ് ആസ്ഥാനത്ത് SAP ആസ്ഥാനമാക്കിയിരിക്കുന്നു. 180 രാജ്യങ്ങളിലായി 425,000 ഉപഭോക്താക്കൾ ഉണ്ട്. ഇത് യൂറോപ്യൻ സ്റ്റോക്ക്സ് 50 സ്റ്റോക്ക് മാര്ക്കറ്റ് ഇന്ഡക്സിന്റെ ഭാഗമാണ്.
ചരിത്രം
എ ഐ (AI) വിഭാഗത്തിൽ നിന്നുള്ള അഞ്ച് ഐ ബി എം (IBM) എഞ്ചിനീയർമാർ (ഡൈറ്റ്മർ ഹോപ്, ക്ലോസ് സിക്രി, ഹാൻസ് വെർണർ ഹെക്ടർ, ഹസ്സോ പ്ലാറ്റ്നർ, ക്ലോസ് വെൽനെറൂട്ടർ, മാൻഹൈം, ബാഡൻ-വുട്ടെറ്റംബർ) ജൂൺ 1972 SAP Systemanalyse und Programmentwicklung ("System Analysis and Program Development" / "SAPD") എന്ന സ്ഥാപനം ആരംഭിച്ചു. അവരുടെ ആദ്യ ക്ലൈന്റ് ഓസ്ട്രിൻജിനിലെ ഇംപീരിയൽ കെമിക്കൽ ഇൻഡസ്ട്രീസിന്റെ ജർമ്മൻ ശാഖയായിരുന്നു,അവിടെ അവര്ക് വേണ്ടി പൈറോൾ അക്കൗണ്ടിംഗിനു വേണ്ടി മെയിൻഫ്രെയിം പ്രോഗ്രാമുകൾ വികസിപ്പിച്ചു.
എന്റർപ്രൈസ് റിസോഴ്സ് പ്ലാനിംഗ് (ERP)
1973 ൽ ആദ്യത്തെ വാണിജ്യ ഉൽപ്പന്നം പുറത്തിറങ്ങി.SAP അങ്ങനെ ആദ്യത്തെ സാമ്പത്തിക അക്കൌണ്ടിംഗ് സംവിധാനം പൂർത്തീകരിച്ചു. സിസ്റ്റത്തിന്റെ മറ്റ് സോഫ്റ്റ്വെയറുകളുടെ നിലവിലുള്ള വികസനത്തിൽ ഈ സിസ്റ്റം പ്രധാന മൂലധനമായി പ്രവർത്തിക്കുന്നു, അതിനു ഒടുവിൽ SAP R/1 എന്ന പേര് വന്നു.
SAP S/4 ഹാന(HANA)
2015 ൽ കമ്പനി SAP ബിസിനസ്സ് സ്യൂട്ടിലെ ഏറ്റവും പുതിയ തലമുറയായ SAP S / 4HANA വികസിപ്പിച്ചു. ഇതിലൂടെ ക്ലൗഡ്, ഓൺ-പ്രിമൈസസ്, ഹൈബ്രിഡ് വിന്യാസ ഓപ്ഷനുകൾ ഉപഭോക്താക്കൾക്ക് ലഭ്യമാക്കുന്നു. ചെറിയ ഡാറ്റാ ട്രപ്രിന്റ്, ഉയർന്ന റേറ്റിംഗ്, വേഗത്തിലുള്ള അനലിറ്റിക്സ്, ഡാറ്റ വേഗത്തിൽ ആക്സസ് എന്നിവയുൾപ്പെടെയുള്ളതാണ് ഇതിന്റെ ഗുണം. SAP ബിസിനസ്സ് സ്യൂട്ടിൽ നിന്ന് നിലവിലെ SAP ബിസിനസ് സ്യൂട്ട് ഉപഭോക്താക്കൾക്ക് ഈ ഉൽപ്പന്നത്തിലേക്ക് അപ്ഗ്രേഡുചെയ്യാനും ഇത് അനുവദിക്കുന്നു.2016 ൽ SAP ഹാന (HANA) എക്സ്പ്രസ് പതിപ്പുകൾ അവതരിപ്പിച്ചു. പേഴ്സണൽ കമ്പ്യൂട്ടറുകളിലും ക്ലൗഡ് കമ്പ്യൂട്ടിംഗ് പ്ലാറ്റ്ഫോമുകളിലും വിദ്യാർത്ഥികൾക്കും മറ്റു ചെറുകിട ഡെവലപ്പർമാർക്കും വേണ്ടി എക്സ്പ്രസ് പതിപ്പുകൾ അവതരിപ്പിച്ചു.2019 ജനുവരി 29 ന് SAP, തന്ത്രപ്രധാന പദ്ധതിയിൽ ബ്ലോക്ക്ചെയിൻ(blockchain), ക്വാണ്ടം കമ്പ്യൂട്ടിംഗ്(quantum computing), മെഷീൻ ലേണിംഗ്(machine learning), ഇന്റർനെറ്റ് ഓഫ് തിയിംഗ്സ്(Internet of Things), കൃത്രിമ ഇന്റലിജൻസ് ( artificial intelligence) തുടങ്ങിയ ആധുനിക ക്ലൗഡ് അധിഷ്ഠിത സാങ്കേതിക വിദ്യകളിലേക്ക് മാറാൻ തന്ത്രപ്രധാന പദ്ധതിയിൽ 4,000 സ്ഥാനങ്ങൾ വെട്ടിക്കുമെന്ന് പ്രഖ്യാപിച്ചു.
ധനകാര്യം(Finance)
2017 സാമ്പത്തിക വർഷം SAP ന്റെ വരുമാനം € 4 ബില്ല്യൺ ആണ്. വാർഷിക വരുമാനം € 23.5 ബില്ല്യൺ ആണ്. കഴിഞ്ഞ സാമ്പത്തിക വർഷത്തേക്കാൾ 6.3% വർധന.SAP ന്റെ ഷെയറുകൾ ഷെയറിലേക്ക് USD105 ൽ വ്യാപാരം ചെയ്തു. 2018 ഡിസംബറിൽ അതിന്റെ മാർക്കറ്റ് ക്യാപിറ്റലൈസേഷൻ 12380 ഡോളറാണ് വിലമതിക്കുന്നത്. ഇത് SAP ജർമനിലെ ഏറ്റവും മൂല്യമേറിയ കമ്പനിയാക്കുന്നു.
SAP ലാബ്സ്
SAP കോർഡ് ഉത്പന്നങ്ങൾ വികസിപ്പിക്കുകയും മെച്ചപ്പെടുത്തുകയും ചെയ്യുന്ന R & D ലൊക്കേഷനുകളാണ് SAP ലാബുകൾ. ലോകമെമ്പാടുമുള്ള ഹൈടെക് ക്ലസ്റ്ററുകളിൽ SAP ലാബ്സ് തന്ത്രപ്രധാനമായതാണ്.SAP SE യുടെ പ്രധാന പ്രാഥമിക ലാബുകൾ ജർമ്മനി, ഇന്ത്യ, ചൈന, യുഎസ് എന്നിവിടങ്ങളിലാണ്.
SAP ക്ലോസ്ഡ് പ്ലാറ്റഫോം
SAP ക്ലൗഡ് പ്ലാറ്റ്ഫോം SAP ന്റെ പ്ലാറ്റഫോം -ആസ് -എ -സർവീസ് (PaaS) ആണ്.ഇൻ-മെമ്മറി കഴിവുകളും പരിരക്ഷയും, മൊബൈൽ പ്രാപ്തമാക്കിയ ക്ലൗഡ് അപ്ലിക്കേഷനുകൾ വികസിപ്പിക്കുന്നതിനും വിപുലീകരിക്കുന്നതിനും ഇത് ഉപയോഗിക്കുന്നു.SAP കൈകാര്യം ചെയ്യപ്പെട്ട ഡേറ്റാ സെന്ററുകളുടെ ഒരു ആഗോള ശൃംഖലയിലൂടെയാണ് അടിസ്ഥാന സൌകര്യങ്ങൾ ലഭ്യമാക്കുന്നത്. SAP ക്ലൗഡ് പ്ലാറ്റ്ഫോം ഒരു ഓപ്പൺ പ്ലാറ്റ്ഫോം ആണ്, അതിൽ ഇൻ-മെമ്മറി SAP HANA ഡാറ്റാബേസ് മാനേജ്മെന്റ് സിസ്റ്റം ഉൾപ്പെടുന്നു, SAP അല്ലെങ്കിൽ മറ്റ് മൂന്നാം-കക്ഷി സോഫ്റ്റ്വെയറുകൾ പ്രവർത്തിക്കുന്ന ക്ലൗഡ്-അടിസ്ഥാനമാക്കിയുള്ള സിസ്റ്റങ്ങൾ, ഓപ്പൺ സ്റ്റാൻഡേർഡുകൾ, സംയോജിത ഓപ്ഷനുകൾക്കായി Java, JavaScript, Node.js, ക്ലൗഡ് ഫൌണ്ടറി പോലുള്ളതുമായി ബന്ധിപ്പിക്കാൻ സാദിക്കും.
SAP ക്ലൗഡ് പ്ലാറ്റ്ഫോം ഓപ്പൺ സോഴ്സ് സാങ്കേതികവിദ്യയുടെ അടിസ്ഥാനത്തിലാണ്. ക്ലൗഡ് പ്ലാറ്റ്ഫോമിനൊപ്പം വരുന്ന ക്ലൗഡ് ഫൌണ്ടേഷനുള്ള ഒരു ക്ലയന്റ് പ്ലാറ്റ്ഫോമിനായി ക്ലൗഡ് ഫൌണ്ടറിയുമായി സഹകരിച്ച് പ്രവർത്തിക്കുന്ന കമ്പനിയാണ് ക്ലൌഡ് ഫൌണ്ടറിയിൽ വരുന്ന പ്രവർത്തനങ്ങളെ പരിശോധിക്കാനും പ്രതികരിക്കാനും ഉപഭോക്താക്കളെ പ്രാപ്തരാക്കുന്നത്.
ബിസിനസ്, വിപണി
2016 വരെ SAP ലോകത്തിലെ മൂന്നാമത്തെ വലിയ സോഫ്റ്റ് വെയർ പ്രോഗ്രാമിങ് കമ്പനിയാണ്. യൂറോപ്പ്, ഏഷ്യ, ആഫ്രിക്ക, മിഡിൽ ഈസ്റ്റ്, നോർത്ത് അമേരിക്ക, ദക്ഷിണ അമേരിക്ക എന്നിവിടങ്ങളിലാണ് കോർപ്പറേഷൻ പ്രവർത്തിക്കുന്നത്. 25 വ്യവസായങ്ങളിലും ആറ് വ്യവസായ മേഖലകളിലുമായി SAP പ്രാധാന്യം നൽകുന്നു.
വർഗ്ഗം:സോഫ്റ്റ്‌വെയർ കമ്പനികൾ വർഗ്ഗം:സോഫ്റ്റ്‌വെയർ വർഗ്ഗം:സോഫ്റ്റ്‌വെയർ വിതരണ പ്ലാറ്റ്ഫോമുകൾ
മുളയരി
മുളയരി|thumb|right|250px|മുളയരി പുല്ലിന്റെ വംശത്തിലെ ഏകപുഷ്പിയായ ഏറ്റവും വലിയ ചെടിയായ മുള പുഷ്പിച്ചുകഴിഞ്ഞാൽ ഉണ്ടാകുന്ന വിത്തുകളാണ് മുളയരി. പുഷ്പിച്ചതിന് ശേഷം മുളകൾ പൂർണ്ണമായും നശിക്കുകയും മുളയരി വീണിടത്തൊക്കെ മുളച്ചു വരികയും ചെയ്യും. അത്യൂഷ്ണകാലത്തും ഒരു നിശ്ചിത പ്രായം ചെന്നെത്തിയാലുമാണ് മുളകൾ പുഷ്പ്പിക്കാറ് .ഓരോ ഇനം മുളയും നിശ്ചിത ഇടവേളകളിലാണ് പുഷ്പിക്കുന്നത്.ഈ കാലയളവ് ഓരോ ഇനത്തിനും വെവ്വേറേയാണ്. മലബാറിലുള്ളവർ മുളം കാടുകൾക്ക് കായൽ എന്നും മുളയരിക്ക് കായലരി എന്നും പറയാറുണ്ട്. ലഘുചിത്രം|right|200px|പുഷ്പിച്ച മുളകൾ
ചരിത്രം
കടുത്ത ക്ഷാമവും വരൾച്ചയും ഉള്ളപ്പോഴാണ് മുളകൾ പൂഷ്പിക്കാറ് എന്നാണു പഴമക്കാരുടെ വിശ്വാസം. അതുകൊണ്ടു് മുളകൾ പൂത്തുകഴിഞ്ഞാൽ മുളംകാടിനുചുറ്റും ചാണകംമെഴുകി വളരെ വൃത്തിയായി വച്ചതിന് ശേഷം അരികൾ അടിച്ചുകൂട്ടി ശേഖരിക്കാറുണ്ടായിരുന്നു. അരി ഉപയോഗിച്ചു് പായസവും മുളയരിക്കഞ്ഞിയും ഉണ്ടാക്കാറുണ്ട്.
വിയാങ് കോസായ് ദേശീയോദ്യാനം
right|thumb|300px|The Grand Mae Koeng വിയാങ് കോസായ് ദേശീയോദ്യാനം വടക്കൻ തായ്‌ലാന്റിലെ ദേശീയോദ്യാനങ്ങളിലൊന്നാണിത്. ഫ്രെ പ്രവിശ്യയിലെ വാങ് ചിൻ ജില്ലയിലും ലാംപാങ് പ്രവിശ്യയിലെ മീ താ, തോയൻ, സോപ് പ്രാപ് എന്നീ ജില്ലകളിലും ആയി ഈ ദേശീയോദ്യാനം വ്യാപിച്ചുകിടക്കുന്നു.
വിവരണം
ഫി പാൻ നാം മേഖലയിലെ മലനിരകളിൽ ആണ് വിയാങ് കോസായ് ദേശീയോദ്യാനം സ്ഥിതിചെയ്യുന്നത്. 1,267 മീറ്റർ ഉയരമുള്ള കൊടുമുടിയായ ദോയി മീ ടോം ഈ ദേശീയോദ്യാനത്തിൽ തൊട്ടു നിൽക്കുന്നു. മി കോയെങ്, മി ചോക്, മി സിൻ, മി പാക് എന്നീ മലകളിൽ നിന്ന് ധാരാളം നദികൾ ഉത്ഭവിക്കുന്നുണ്ട്. ഈ ദേശീയോദ്യാനത്തിലെ പ്രശസ്തമായ രണ്ടു വെള്ളച്ചാട്ടങ്ങളാണ് -മി കോയിങ് ലുയാങ് വെള്ളച്ചാട്ടവും മി കോയിങ് നൊയ് വെള്ളച്ചാട്ടവും. .
സസ്യജന്തുജാലങ്ങൾ
ഈ ദേശീയോദ്യാനത്തിലെ മലനിരകൾ വരണ്ട നിത്യഹരിതവനങ്ങളാലും ഈർപ്പം നിറഞ്ഞ ഉഷ്ണമേഖലാ-ഉപോഷ്ണമേഖലാ വനങ്ങളാലും ചുറ്റപ്പെട്ടിരിക്കുന്നു. ഏഷ്യൻ ആനകളും കടുവകളും കൂട്ടമായി മലനിരകളിൽ കാണപ്പെടുന്നു. എന്നാൽ അടുത്തകാലങ്ങളിൽ ഇവയെ ഈ പ്രദേശങ്ങളിൽ കാണാറില്ല. കേഴമാൻ (Muntiacus muntjak), ട്രീ ഷ്രൂ (Anathana ellioti), ഇൻഡോ ചൈനീസ് പറക്കും അണ്ണാൻ (Hylopetes phayrei) എന്നിവ ഈ ദേശീയോദ്യാനത്തിൽ കാണപ്പെടുന്ന മറ്റു ജന്തുജാലങ്ങളാണ്.
പുറത്തേയ്ക്കുള്ള കണ്ണികൾ
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
സീത (1980ലെ ചലച്ചിത്രം)
പി. ഗോവിന്ദൻ സംവിധാനം ചെയ്ത 1980 ലെ ഇന്ത്യൻ മലയാള ചിത്രമാണ് സീത. ചിത്രത്തിൽ സുകുമാരി, തിക്കുരിസി സുകുമാരൻ നായർ, നാഗവള്ളി ആർ‌എസ് കുറുപ്, അംബിക എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിന് എം കെ അർജുനന്റെ സംഗീത സ്കോർ ഉണ്ട്. ശ്രീകുമാരൻ തമ്പി യുടെതാണ് ഗാനങ്ങൾ
==താരനിര ==
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1980-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:മധു അമ്പാട്ട് കാമറ ചലിപ്പിച്ച ചലച്ചിത്രങ്ങൾ വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ വർഗ്ഗം:സുകുമാരൻ -വിധുബാല ജോഡി വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വനാഡ്‌സോർ
വനാഡ്‌സോർ (Վանաձոր) ഒരു നഗര മുനിസിപ്പൽ സമൂഹവും അർമേനിയയിലെ മൂന്നാമത്തെ വലിയ നഗരവുമാണ്. ഈ നഗരം രാജ്യത്തിന്റെ വടക്കൻ ഭാഗത്ത് ലോറി പ്രവിശ്യയുടെ തലസ്ഥാനമായി പ്രവർത്തിക്കുന്നു. തലസ്ഥാനമായ യെറിവാനിൽ നിന്ന് ഏകദേശം 128 കിലോമീറ്റർ (80 മൈൽ) വടക്കായാണ് ഇത് സ്ഥിതി ചെയ്യുന്നത്. 1979 ലെ ഔദ്യോഗിക സെൻസസ് പ്രകാരം 148,876 ആയിരുന്ന ഈ നഗരത്തിലെ ജനസംഖ്യ 2011 ലെ സെൻസസ് പ്രകാരം 86,199 ആയി കുറഞ്ഞിരുന്നു. നിലവിൽ, 2016 ലെ ഔദ്യോഗിക കണക്ക് പ്രകാരം നഗരത്തിൽ ഏകദേശം 82,200 ജനസംഖ്യയുണ്ടായിരുന്നു. അർമേനിയൻ അപ്പസ്തോലിക് സഭയുടെ ഗൗഗാർക്ക് രൂപതയുടെ ആസ്ഥാനമാണ് വനാദ്സോർ.
ചരിത്രം
സമീപത്തെ ടാഗവോറാനിസ്റ്റ്, മാഷ്‌ടോട്ട്സ് കുന്നുകളിൽ കണ്ടെത്തിയ ശവകുടീരങ്ങളും മറ്റ് ചരിത്രപരമായ അവശിഷ്ടങ്ങളും അടിസ്ഥാനമാക്കി ആധുനിക വനാഡ്‌സോർ നിലനിൽക്കുന്ന പ്രദേശം വെങ്കലയുഗം മുതൽ ഒരു സ്ഥിരവാസകേന്ദ്രമായിരുന്നതായാണ് അനുമാനിക്കപ്പെടുന്നത്. പുരാതന അർമേനിയൻ രാജ്യങ്ങളുടെ കാലത്ത്, എഡി ഒന്നാം നൂറ്റാണ്ടിൽ അർമേനിയയിലെ അർറ്റാക്സിയാഡ് രാജവംശത്തിന്റെ ഭരണത്തിന്റെ അവസാന കാലംവരെ ഈ പ്രദേശം അർമേനിയ രാജ്യത്തിന്റെ (ഗ്രേറ്റർ അർമേനിയ) പതിമൂന്നാം പ്രവിശ്യയായ ഗുഗാർക്കിലെ താഷിർ കന്റോണിന്റെ ഭാഗമായി കണക്കാക്കപ്പെട്ടിരുന്നു. പിന്നീട്, ഈ പ്രദേശം മറ്റ് അർമേനിയൻ രാജവംശങ്ങളായ അർസാസിഡ്, ബഗ്രാതുനിസ് രാജവംശങ്ങൾ ഭരിച്ചു. പത്താം നൂറ്റാണ്ടിന്റെ അന്ത്യത്തോടെ, ഈ പ്രദേശം 12-ആം നൂറ്റാണ്ടിന്റെ ആരംഭം വരെ ലോറി രാജ്യത്തിന്റെ (താഷിർ-ദ്സോറാഗെറ്റ് രാജ്യം) ഭാഗമായി. സെൽജുക് തുർക്കികളുടെ അധിനിവേശത്തോടെ ഈ പ്രദേശം ഗ്രേറ്റ് സെൽജുക് സാമ്രാജ്യത്തിന്റെ ഭരണത്തിൻ കീഴിലായി. പതിമൂന്നാം നൂറ്റാണ്ടിൽ സെൽജുക്കുകൾ അടുത്തുള്ള കുന്നിൻ മുകളിലുള്ള വിശുദ്ധ മാതാവിന്റെ കറുത്ത കല്ലുള്ള അർമേനിയൻ പള്ളിയിൽ നിന്നുള്ള പേര് സ്വീകരിച്ചുകൊണ്ട് ഈ വാസസ്ഥലത്തെ ഘരാകിലിസ (തുർക്കി ഭാഷയിൽ കറുത്ത പള്ളി എന്ന് അർത്ഥമാക്കുന്നു) എന്ന് വിളിച്ചിരുന്നു.
1801-ൽ ലോറി രാജ്യത്തിൻറെ മുഴുവൻ പ്രദേശവും ജോർജിയൻ ഭരണകൂടത്തോടൊപ്പം റഷ്യൻ സാമ്രാജ്യത്തിന്റെ ഭാഗമായിത്തീർന്നു. പേർഷ്യയ്‌ക്കെതിരായി അതിർത്തിയിലെ റഷ്യൻ പ്രതിരോധ സേനയുടെ ഒരു തന്ത്രപ്രധാനമായ പ്രദേശമായിരുന്നു ലോറി. 1826-ൽ റുസ്സോ-പേർഷ്യൻ യുദ്ധത്തിൽ ഹസൻ ഖാൻ ഘരാകിലിസ വാസസ്ഥലം പൂർണ്ണമായും നശിപ്പിച്ചു. 1828-29 ലെ റുസ്സോ-ടർക്കിഷ് യുദ്ധത്തിൽ തങ്ങളുടെ സൈനികരെ വിന്യസിക്കുന്നതിനുള്ള ഒരു പ്രധാന കേന്ദ്രമെന്ന നിലയിൽ റഷ്യക്കാർ 1828-ൽ ഒരു പുതിയ നഗരം സ്ഥാപിച്ചു. അർമീനിയൻ എഴുത്തുകാരനായിരുന്ന ഖചതുർ അബോവിയന്റെ അഭിപ്രായത്തിൽ, 1820-കളുടെ അവസാനമായപ്പോഴേക്കും പ്രധാനമായും യെറിവാനിൽ നിന്നുള്ള കുടിയേറ്റക്കാർ ഉൾപ്പെടുന്ന ഘരാകിലിസയിലെ ജനസംഖ്യ 600-ൽ കൂടുതലായിരുന്നില്ല. 1849-ൽ ഇത് റഷ്യൻ സാമ്രാജ്യത്തിനുള്ളിലെ എരിവാൻ ഗവർണറേറ്റിന്റെ ഭാഗമായി. പുതിയ ഭരണപരമായ പദവിക്ക് കീഴിൽ, കാർസ്, അർദഹാൻ, പടിഞ്ഞാറൻ അർമേനിയൻ നഗരങ്ങളായ കരിൻ (എർസുറം), ഡാറോയ്ങ്ക് (ഡോഗ്ബെയാസറ്റ്) എന്നിവിടങ്ങളിൽ നിന്ന് നൂറുകണക്കിന് കുടിയേറ്റ അർമേനിയൻ കുടുംബങ്ങളാൽ ഘരാകിലിസ നിറഞ്ഞു.
1899-ൽ ടിബിലിസിയിലേക്ക് ഒരു റെയിൽവേപ്പാത തുറന്നതിലൂടെ നഗരത്തിന് ഗണ്യമായ വളർച്ചയുണ്ടായി.
താൻ വിൻ
താൻ വിൻ ( သန်းဝင်း  ) ഒരു ബർമീസ് പ്രസവചികിത്സകനും ഗൈനക്കോളജിസ്റ്റും രാഷ്ട്രീയക്കാരനുമാണ്. സൈനിക അട്ടിമറിയെത്തുടർന്ന് 2021 ഫെബ്രുവരി 1-ന് നീക്കം ചെയ്യപ്പെടുന്നതുവരെ അദ്ദേഹം അമയോത ഹ്ലുട്ടാവ് അംഗമായി സേവനമനുഷ്ഠിച്ചു. അമിയോത ഹ്ലുട്ടാവ് ന്റെ ഇന്റർനാഷണൽ റിലേഷൻസ് കമ്മിറ്റിയുടെ ചെയർമാനും മാൻഡലെയിലെ മെഡിസിൻ യൂണിവേഴ്സിറ്റിയുടെ മുൻ റെക്ടറുമായിരുന്നു.
വനാഡ്‌സോർ
അവലംബം
വർഗ്ഗം:അർമേനിയയിലെ നഗരങ്ങൾ
താൻ വിൻ
ആദ്യകാല ജീവിതവും വിദ്യാഭ്യാസവും
കാർഷിക ഇൻസ്റ്റിറ്റ്യൂട്ടിലെ റെക്ടറായ താൻ ടുണിന്റെയും മ്യാ സെയ്‌ന്റെയും മകനായി 1953 ഫെബ്രുവരി 2 ന് മാൻഡലേയിലാണ് താൻ വിൻ ജനിച്ചത്. അദ്ദേഹം ബേസിക് എജ്യുക്കേഷൻ ഹൈസ്കൂൾ നമ്പർ 9 മാൻഡലെയിൽ പോയി, മെട്രിക്കുലേഷൻ പരീക്ഷയിൽ അഞ്ച് വിഷയങ്ങളിൽ ഡിസ്റ്റിംഗ്ഷനോടെ വിജയിച്ചു, 1969-ൽ ബർമ്മയിൽ ടോപ് ആയി. യൂണിവേഴ്‌സിറ്റി ഓഫ് മെഡിസിൻ മാൻഡലെയിൽ ചേർന്ന അദ്ദേഹം 1976-ൽ എംബിബിഎസിൽ ബിരുദം നേടി. ഒബ്‌സ്റ്റട്രിക്‌സ് ആൻഡ് ഗൈനക്കോളജി (ഒജി) വിഭാഗത്തിൽ അദ്ദേഹം തന്റെ ആദ്യ ബിരുദാനന്തര ബിരുദം പൂർത്തിയാക്കി. അദ്ദേഹം ഇംഗ്ലണ്ടിലേക്ക് സ്കോളർഷിപ്പ് നേടുകയും റോയൽ കോളേജ് ഓഫ് ഒബ്സ്റ്റട്രീഷ്യൻസ് ആൻഡ് ഗൈനക്കോളജിസ്റ്റിൽ നിന്ന് MRCOG നേടുകയും ചെയ്തു. അദ്ദേഹത്തിന് DrMed Sc (OG), Dip-MedEd, FRCOG എന്നിവയും ലഭിച്ചു.
മെഡിക്കൽ, അക്കാദമിക് ജീവിതം
മാൻഡാലെയിലെ മെഡിസിൻ യൂണിവേഴ്സിറ്റിയിൽ ഒബ്സ്റ്റട്രിക്സ് ആൻഡ് ഗൈനക്കോളജിയിൽ അധ്യാപകനായി ജോലി ചെയ്യുന്നു. തുടർന്ന് അസോസിയേറ്റ് പ്രൊഫസറായി. അവിടെ നിന്ന് പ്രോ-റെക്ടറായി സേവനമനുഷ്ഠിച്ചു.
2008-ൽ, താൻ വിൻ യൂണിവേഴ്സിറ്റി ഓഫ് മെഡിസിൻ മണ്ടലേയുടെ റെക്ടറായി നിയമിതനായി. 2013ൽ അദ്ദേഹം റെക്ടറിൽ നിന്ന് വിരമിച്ചു. 2014-ൽ, യൂണിവേഴ്സിറ്റി ഓഫ് മെഡിസിൻ മാൻഡലെയുടെ എമറിറ്റസ് പ്രൊഫസറായി അദ്ദേഹത്തെ ആദരിച്ചു.
രാഷ്ട്രീയ ജീവിതം
2015-ലെ മ്യാൻമർ പൊതുതെരഞ്ഞെടുപ്പിൽ, തൻ വിൻ, നാഷണൽ ലീഗ് ഫോർ ഡെമോക്രസിയിൽ നിന്ന്, ഔങ്‌മിതാസൻ ടൗൺഷിപ്പ്, ചനായേതാസൻ ടൗൺഷിപ്പ്, പത്തേൻഗി ടൗൺഷിപ്പ് എന്നിവയുൾപ്പെടെ, മാൻഡലെ റീജിയണിലെ നമ്പർ 1 മണ്ഡലത്തിൽ മത്സരിച്ചു, ഒരു ഹൗസ് ഓഫ് നാഷണാലിറ്റി സീറ്റിൽ വിജയിച്ചു.
റഫറൻസുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1953-ൽ ജനിച്ചവർ
ആദിത്യവർമ്മ
മദ്ധ്യകാലഘട്ടങ്ങളിൽ വേണാട്, വടക്കുംകൂർ, തെക്കുംകൂർ, ഓടനാട് തുടങ്ങിയ പല നാട്ടുരാജ്യങ്ങളിലും നാടുവാണിരുന്ന പല രാജാക്കന്മാർ ആദിത്യവർമ്മ എന്ന പേരിൽ ഉണ്ടായിരുന്നു. ഓരോ കാലത്ത് രാഷ്ട്രീയ-സാംസ്കാരിക മണ്ഡലങ്ങളിൽ ഏതെങ്കിലും തരത്തിൽ പ്രശസ്തി നേടിയിട്ടുള്ളവരാണു് ഇവർ ഓരോരുത്തരും. ഇവരിൽ ചിലർക്കു് ആദിത്യവർമ്മ എന്നതൊരു ബിരുദസംജ്ഞയും മറ്റു ചിലർക്കു പേരിൽ ഉൾപ്പെട്ട ഒരു ഭാഗവുമാണു്.
1.ആദിത്യവർമ്മ
സ്യാനന്ദൂരപുരാണ സമുച്ചയത്തിൽ പരാമൃഷ്ടനായ കോതവർമ്മയുടെ നാലു പുത്രൻമാരിൽ രണ്ടാമനായ ശ്രീവീരകോത ആദിത്യവർമ്മ. കിളിമാനൂർ രേഖയനുസരിച്ച് കൊല്ലവർഷം 343ൽ (എ.ഡി. 1168) ഇദ്ദേഹമായിരുന്നു വേണാട്ടു രാജാവ്. വഞ്ഞിപ്പുഴ രുദ്രൻ ശങ്കരൻ, വിലക്കിലിമംഗലത്തു ദാമോദരൻ കൃഷ്ണൻ, മകിഴഞ്ചേരി വിക്രമനാരായണൻ, കമുകഞ്ചേരി ശക്തിവിക്രമൻ, ശക്തി മുതലായവർ ആദിത്യവർമ്മയുടെ കാലത്തെ പ്രബലരായ പ്രഭുക്കളായിരുന്നു.
2.ആദിത്യവർമ്മ
കേരളചരിത്രത്തിൽ പ്രശസ്തനായ ഒരു രാജാവാണിദ്ദേഹം. 'ചോളപ്രിയ' (1296) എന്ന ശകാബ്ദത്തിൽ (എ.ഡി. 1375) ഇദ്ദേഹം നാടുവാണിരുന്നതായി തിരുവനന്തപുരം തിരുവാമ്പാടിയിലുള്ള ഒരു ശിലാലിഖിതത്തിൽനിന്നു മനസ്സിലാക്കാം. ഇതിൽ രാജാവിനെ സർവാംഗനാഥൻ എന്നല്ലാതെ ആദിത്യവർമ്മ എന്നു പേരെടുത്തു പറഞ്ഞിട്ടില്ല. എന്നാൽ വടശ്ശേരി കൃഷ്ണസ്വാമി ക്ഷേത്രത്തിലുള്ള മറ്റൊരു ലിഖിതത്തിൽ ആദിത്യവർമ്മനു് എന്ന സംബോധനയും സർവാംഗനാഥൻ എന്ന വിശേഷണവും കാണുന്നു. കൂടാതെ ആദിത്യവർമ സാഹിത്യം, സംഗീതം, സ്മൃതി, അർഥശാസ്ത്രം, പുരാണം, നിഗമം, 36 ശസ്ത്രപ്രയോഗങ്ങൾ മുതലായവയിൽ പ്രവീണനായിരുന്നു എന്നും അതിൽ പ്രസ്താവിച്ചിരിക്കുന്നു.
ഉണ്ണുനീലിസന്ദേശത്തിൽ നായികയ്ക്കു ദൂതുമായി പോകുന്ന ആദിത്യവർമ്മയും ഈ ആദിത്യവർമ്മയും ഒരാളാണെന്ന് ചില സാഹിത്യചരിത്രകാരൻമാർ വാദിക്കുന്നു. ശകാബ്ദം 1296നു സമമായ കൊല്ലവർഷം 550ൽ വേണാട്ടിൽ തൃപ്പാപ്പൂർ മൂപ്പുവാണിരുന്ന ഇദ്ദേഹത്തിന്റെ പൂർണമായ പേര് 'ഇരവി ആദിത്യവർമ' എന്നാണ്; 550-ാമാണ്ടു മീനം 25നു് ഉണ്ടായ മതിലകം രേഖയിൽ ഇദ്ദേഹത്തെ പരാമർശിക്കുന്നതു് ശ്രീവേണാട്ടിൽ തിരുവടി ഇരവി ആദിത്യവർമ്മ എന്നാണു്. ശ്രീപദ്മനാഭസ്വാമിക്ഷേത്രത്തിൽ അല്പശി ഉത്സവത്തിന്റെ ചെലവിനുവേണ്ടി കുശവൂർക്കൽ എന്ന സ്ഥലത്തു് കുറേ നിലം ഇദ്ദേഹം ദാനംചെയ്തതായി പ്രസ്തുത രേഖയിൽ കാണാം.
3.ആദിത്യവർമ്മ
ശ്രീപദ്മനാഭസ്വാമിക്ഷേത്രത്തിലെ രണ്ടു ഗ്രന്ഥവരികളിൽ ഈ രാജാവിനെക്കുറിച്ചു പരാമർശമുണ്ട്. സ്ഥിരതാമസം തിരുനെൽവേലി ജില്ലയിലെ കല്ലടക്കുറിച്ചിയിലുള്ള രാജമന്ദിരത്തിലായിരുന്നു. ചെമ്പക ആദിത്യവർമ എന്നും ഇദ്ദേഹത്തിനു പേരുണ്ടായിരുന്നതായി നാഗമയ്യ പറയുന്നു. 653 (1468)-മാണ്ടു കൊല്ലം നഗരത്തിൽ ചെമ്പകരാമൻ പെരുന്തെരു സ്ഥാപിച്ചതും അതിനെ അഞ്ചിനാൻ പുകഴിടമായി പ്രഖ്യാപിച്ചതും ഈ രാജാവായിരുന്നു. അതിനുള്ള രാജകല്പന പുറപ്പെടുവിച്ചതു തിരുനൽവേലിയിൽ നിന്നായിരുന്നുവെന്ന് തത്സംബന്ധമായി സ്ഥാപിതമായ ശിലാലിഖിതത്തിൽ പറഞ്ഞിട്ടുണ്ട്.
4.ആദിത്യവർമ്മ
കൊല്ലവർഷം 647(ക്രിസ്തുവർഷം 1472)-ാമാണ്ടു കുംഭം 1നു് ഉണ്ടായതും ശ്രീപദ്മനാഭസ്വാമിക്ഷേത്രത്തിലുള്ളതുമായ ഒരു രേഖയിൽ പരാമൃഷ്ടനായ ഈ വേണാട്ടുരാജാവിന്റെ പേര് ആദിത്യമാർത്താണ്ഡവർമ്മ എന്നാണു്. പഞ്ചാൻമഠത്തിലും കാഞ്ചീപുരത്തുമഠത്തിലും രാമവർമൻ തിരുമഠത്തിലും മാർത്താണ്ഡമഠത്തിലും നിന്ന് അന്തിവിളക്കുകൊണ്ടുചെന്നു വച്ചതു സംബന്ധിച്ച കാര്യങ്ങളും ചില മുടക്കങ്ങളും വീരകോത ആദിത്യമാർത്താണ്ഡവർമ്മയുടെ സന്നിധിയിൽ ഉണർത്തിച്ചു തീരുമാനമുണ്ടാക്കിയതായി ഇതിൽ രേഖപ്പെടുത്തിയിരിക്കുന്നു. കൊല്ലവർഷം 644ൽ രാജാവായിരുന്ന സകലകലാവല്ലഭനായ ആദിത്യവർമ്മ തന്നെയാണ് ഈ ആദിത്യമാർത്താണ്ഡവർമ്മ എന്നും ഒരഭിപ്രായം നിലവിലുണ്ടു്.
5.ആദിത്യവർമ്മ
കൊല്ലവർഷം 685(ക്രിസ്തുവർഷം 1510)-ാമാണ്ട് വേണാട്ടിൽ തൃപ്പാപ്പൂർ മൂപ്പനായിരുന്ന രാജാവാണിദ്ദേഹം. ഇദ്ദേഹത്തിന്റെ ഭരണകാലത്താണു് ചരിത്രപ്രസിദ്ധമായ നാഞ്ചിനാട്ടു ലഹള ഉണ്ടായതു്. നാഞ്ചിനാട്ടിൽ പറയരും ഈഴവരും തമ്മിൽ ഒരു വർഗീയസംഘട്ടനം നടന്നുവരികയായിരുന്നു. അതിന്റെ ഭാഗമായി ഈഴവർ സംഘംചേർന്നു പറച്ചേരിയിൽ ചെന്നു പറയരെ ആക്രമിക്കുകയുണ്ടായി. പറയർ ശ്രീപദ്മനാഭന്റെ അടിയാരാണെന്നും ഉപദ്രവിക്കരുതെന്നും പറഞ്ഞുകൊണ്ട് വീരനാരായണശ്ശേരിമഠത്തിലെ ബ്രാഹ്മണർ തടസ്സം നിന്നു. സംഘട്ടനത്തിനിടയിൽ പീച്ചപ്പള്ളി ഉഴുത്തിരൻ ശ്രീധരൻ, ചിറ്റൂർ ദത്തൻദേവൻ, പുളിങ്കീഴ് ഇന്നാൻ ഇന്നാൻ എന്നീ ബ്രാഹ്മണർക്കു മാരകമായി പരുക്കേറ്റു. അവസാനം ഈ സംഭവങ്ങളുടെ പേരിൽ ആദിത്യവർമ്മ പ്രായശ്ചിത്തം ചെയ്തു.
6.ആദിത്യവർമ്മ
കൊല്ലവർഷം 707 (ക്രിസ്തുവർഷം 1532)-ാമാണ്ട് വേണാട്ടിൽ ചിറവാമൂപ്പുവാണ രാജാവാണിദ്ദേഹം. ഇരവി ആദിത്യവർമ്മ എന്നാണ് പൂർണമായ പേര്. തിരുവിതാംകോട്ടു കൊട്ടാരത്തിലാണ് പാർത്തിരുന്നത്. കൊല്ലവർഷം 707-ാമാണ്ടു മേടം 17നു എഴുതിയുണ്ടാക്കിയ മതിലകം ഗ്രന്ഥവരിയിൽ ഇദ്ദേഹത്തെപ്പറ്റി പരാമർശമുണ്ടു്.
7.ആദിത്യവർമ്മ
കൊല്ലവർഷം 712(ക്രിസ്തുവർഷം 1537)-ാമാണ്ടിൽ വീരരവിവർമയായിരുന്നു ചിറവാമൂപ്പനെന്നു ശുചീന്ദ്രത്തുള്ള ഒരു ലിഖിതത്തിൽ നിന്നും പറയുന്നു. അതുകൊണ്ട്, 707-ാമാണ്ടു ചിറവാമൂപ്പനായിരുന്ന ആദിത്യവർമ്മയും 717-ലെ മതിലകം രേഖയിൽ പറയുന്ന ആദിത്യവർമ്മയും ഒരാളല്ല എന്നു സിദ്ധിക്കുന്നു. ശ്രീപണ്ടാരനിലം ബലാത്കാരമായി കൈയേറിയതും തുടർന്നു സംഘട്ടനങ്ങളുണ്ടായതും 717-ാമാണ്ടു തുലാം 15-ലെ മതിലകം രേഖയിൽ വിവരിച്ചിട്ടുണ്ട്.
8.ആദിത്യവർമ്മ
കൊല്ലവർഷം 739(ക്രിസ്തുവർഷം 1564)-ാമാണ്ടു മേടം 13ലെ മതിലകം രേഖയിൽ പരാമൃഷ്ടനായ വേണാട്ടുരാജകുമാരനാണിദ്ദേഹം. കൊല്ലവർഷം 754-ാമാണ്ട് ഇടവം 6ലെ മറ്റൊരു രേഖയിലും ആദിത്യവർമ്മ പരാമർശിക്കപ്പെടുന്നു.
9.ആദിത്യവർമ്മ
കൊല്ലവർഷം 743(ക്രിസ്തുവർഷം 1568)ൽ വേണാടു വാണിരുന്ന ഒരു രാജാവ്. കൊല്ലവർഷം 743-ാമാണ്ടു കുംഭം 21ലെ മതിലകം രേഖയിലാണ് ഇദ്ദേഹത്തെപ്പറ്റി പറയുന്നത്. ദേശിങ്ങനാട്ടു സ്വരൂപത്തിൽനിന്നുമാണു് ഇദ്ദേഹം ചിറവാ മൂപ്പേറ്റതു്.
10.ആദിത്യവർമ്മ
കൊല്ലവർഷം 743(ക്രിസ്തുവർഷം 1568) കുംഭം 21നു് മതിലകം രേഖയിൽ പരാമർശിക്കപ്പെടുന്ന മറ്റൊരു വേണാട്ടുരാജാവ്. തൃപ്പാപ്പൂർ സ്വരൂപത്തിൽ നിന്നും ചിറവാമൂപ്പേറ്റ രാജാവാണ് ഈ ആദിത്യവർമ്മ.
11.ആദിത്യവർമ്മ
കൊല്ലവർഷം 763 (1588)-ാമാണ്ടു തുലാം 26ലെ മതിലകം രേഖയിൽ പരാമർശിക്കപ്പെടുന്ന മറ്റൊരു വേണാട്ടുരാജകുമാരനാണു് ഈ ആദിത്യവർമ്മ. അക്കൊല്ലം തുലാമാസത്തെ പള്ളിവേട്ടയ്ക്കു് ഈ ആദിത്യവർമ്മ അകമ്പടി സേവിച്ചു.
12.ആദിത്യവർമ്മ
കൊല്ലവർഷം 785(ക്രിസ്തുവർഷം 1610)-ാമാണ്ടു വേണാട്ടിൽ രാജാവായ ആദിത്യവർമ്മ, അതേ വർഷം വൈകാശിമാസം 16നു തിരുവനന്തപുരത്തു് പുല്ലുക്കോട്ടു കൊട്ടാരത്തിൽ മൃതിയടഞ്ഞു.
13.ആദിത്യവർമ്മ
കൊല്ലവർഷം 848(ക്രിസ്തുവർഷം 1673)-ാമാണ്ടു വേണാടു വാണ ഒരു രാജാവും ആദിത്യവർമ്മ എന്ന പേരിൽ അറിയപ്പെടുന്നു. 852-ാമാണ്ടു മാശിമാസത്തിൽ കല്ക്കുളത്തു കോയിക്കലിൽ മൃതിയടഞ്ഞു; തിരുവട്ടാറ്റു വച്ച് പള്ളിയടക്കം നടത്തി. പള്ളിയടക്കവും ശേഷക്രിയകളും മറ്റും നടത്തിയത് ഉമയമ്മ റാണിയുടെ ചുമതലയിലായിരുന്നു.
14.ആദിത്യവർമ്മ
കൊല്ലവർഷം 894(ക്രിസ്തുവർഷം 1719)-ാമാണ്ടു വേണാട്ടുരാജാവായിരുന്ന മറ്റൊരു ആദിത്യവർമ്മ. കോലത്തുനാട്ടിൽ നിന്നും ദത്തുവഴിക്കാണ് വേണാട്ടിൽ വന്നത്. ഇദ്ദേഹത്തിന്റെ കാലത്തും കോലത്തുനാട്ടിൽ നിന്നും ദത്തെടുത്തു. കൊല്ലവർഷം 896(ക്രിസ്തുവർഷം 1721)-ാമാണ്ടു മേടം 16നു മുൻപ് അന്തരിച്ചതായി വിശ്വസിക്കപ്പെടുന്നു.
ആദിത്യവർമ്മ
കൊല്ലവർഷം 508(ക്രിസ്തുവർഷം 1333)-ാമാണ്ടടുപ്പിച്ച് വടക്കുംകൂർ വാണിരുന്ന രാജാവാണ് ആദിത്യവർമ്മ. ഇദ്ദേഹത്തെപ്പറ്റി പ്രസിദ്ധമായ വൈക്കം ഗ്രന്ഥവരിയിൽ പരാമർശിക്കപ്പെട്ടിരിക്കുന്നു.
ഇദ്ദേഹത്തിന്റെ പൂർണമായ പേരു കേരള ആദിത്യവർമ്മ. കൊല്ലവർഷം 801(ക്രിസ്തുവർഷം 1626) ചിങ്ങം 18നും കൊല്ലവർഷം804(ക്രിസ്തുവർഷം1629) വൃശ്ചികം 1നും ഉണ്ടായിട്ടുള്ളതും വാക്കവഞ്ഞിപ്പുഴമഠത്തിൽനിന്നും ലഭിച്ചതുമായ രണ്ടു ഗ്രന്ഥവരികളിൽ പരാമർശിക്കപ്പെടുന്ന തെക്കുംകൂർ രാജാവാണിദ്ദേഹം. താലമാനത്തു നടന്ന യുദ്ധം ഇദ്ദേഹത്തിന്റെ കാലത്തെ പ്രധാനസംഭവമായിരുന്നു.
1. ആദിത്യവർമ്മ
ഹരിപ്പാടു സുബ്രഹ്മണ്യസ്വാമി ക്ഷേത്രത്തിലുള്ള ഒരു ശിലാലിഖിതത്തിൽ പരാമർശിക്കപ്പെടുന്ന കായംകുളം രാജാവാണു് ഈ ആദിത്യവർമ്മ. പൂർണമായ പേര് ഇരവി ആദിത്യവർമ്മ. കാലം വ്യക്തമല്ല; ഉണ്ണുനീലിസന്ദേശകാവ്യത്തോടടുപ്പിച്ചാണെന്നു കരുതപ്പെടുന്നു.
2. ആദിത്യവർമ്മ
വാക്കവഞ്ഞിപ്പുഴമഠം രേഖകളിൽ പരാമർശിക്കപ്പെടുന്ന ഒരു ഓടനാട്ടു രാജാവ്. കാലം വ്യക്തമല്ല. എ.ഡി. 15-ാം ശതകമാണെന്നു കരുതാവുന്നതാണു്.
എല്ലെ ഫണ്ണിംഗ്
ഒരു അമേരിക്കൻ നടിയും മോഡലുമാണ് മേരി എല്ലെ ഫണ്ണിംഗ് (ജനനം: ഏപ്രിൽ 9, 1998). അഭിനേത്രിയായ ഡക്കോട്ട ഫണ്ണിംഗിന്റെ ഇളയ സഹോദരിയും തന്റെ നാടകമായ ഐ ആം സാം (2001) എന്ന സിനിമയിലെ സഹോദരിയുടെ കഥാപാത്രത്തിന്റെ ചെറുപ്പക്കാരിയുമാണ്. ഒരു ബാല ചലച്ചിത്രനടിയായി ബികോസ് ഓഫ് വിൻ ഡിക്സി (2005), ബാബേൽ (2006), ഫൊബ് ഇൻ വണ്ടർലാൻറ് (2008), സോഫിയ കോപെലെയുടെ സംവേർ (2010) എന്നീ ചിത്രങ്ങളിൽ അഭിനയിച്ചു. 2011-ൽ ജെ. ജെ. അബ്രാംസിന്റെ ശാസ്ത്ര ഫിക്ഷൻ നാടകമായ സൂപ്പർ 8 ൽ ആലിസ് ഡെയിനാർഡ് എന്ന കഥാപാത്രത്തെ ഫണ്ണിംഗ് അഭിനയിച്ചിരുന്നു. അതിൽ ഹോളിവുഡ് ഫിലിം ഫെസ്റ്റിവലിലെ മികച്ച പ്രതികരണങ്ങളും ഒരു സ്പോട്ട്ലൈറ്റ് അവാർഡും അവർക്ക് ലഭിച്ചിരുന്നു. ഈ വിജയത്തിന്റെ പശ്ചാത്തലത്തിൽ, ഫണ്ണിംഗ് വി ബ്രോട്ട് എ സൂ (2011), ജിംജർ & റോസ (2012), മേൽഫിസെന്റ്(2014) എന്നീ ചിത്രങ്ങളിൽ അഭിനയിച്ചു. ഈ ചിത്രത്തിൽ ഫണ്ണിംഗ് രാജകുമാരി ആരൊറ ആയിരുന്നു. 3 ജെനറേഷൻസ് (2015), ദി നിയോൺ ഡെമോൺ (2016), 20-ാം സെഞ്ച്വറി വുമൺ (2016), ദി ബെഗ്യൂൾഡ് (2017) എന്നീ ചിത്രങ്ങളിലെ വേഷങ്ങളിലൂടെ ഒരു സ്വതന്ത്രപരിവർത്തനത്തിലേക്ക് കടന്നു.
ജീവിതരേഖ
ഫണ്ണിംഗ്1998 ഏപ്രിൽ ഒൻപതിന് ജോർജിയയിലുള്ള കോൺയേഴ്സിൽ ടെന്നിസ് പ്രൊഫഷണൽ ആയിരുന്ന ഹെയ്ഥർ ജോയ് (മുമ്പ്, ആരിംഗ്ടൺ),  സെയിന്റ് ലൂയിസ് കർദ്ദിനാൾ ടീമിലെ ചെറുകിട ലീഗ് ബേസ്ബോൾ കളിക്കാരനും ഇപ്പോൾ ലോസ് ഏഞ്ചലസിലെ ഇലക്ട്രോണിക് സെയിൽസ്മാനുമായ സ്റ്റീവൻ ജെ. ഫണ്ണിംഗ് എന്നിവരുടെ മകളായി ജനിച്ചു. അവരുടെ അമ്മയുടെ മുത്തച്ഛൻ അമേരിക്കൻ ഫുട്ബോൾ കളിക്കാരനായ റിക്ക് അറിംഗ്ടണും അവരുടെ അമ്മായി ഇഎസ്പിഎൻ റിപ്പോർട്ടർ ജിൽ അറിംഗ്ടണും ആണ്. ഡക്കോട്ട ഫണ്ണിംഗിന്റെ ഇളയ സഹോദരിയാണ് ഫണ്ണിംഗ്. ഇവർ ഒരു അഭിനേത്രിയും മോഡലുമാണ്. ''ഞങ്ങൾ വളരെ സാധാരണ സഹോദരിമാരാണ്. ഞങ്ങൾ രണ്ടുപേരും ഒന്നിച്ചു സ്കൂളിൽ പോകുകുകയും ഒരുമിച്ചു കളിക്കുകയും ചെയ്യുന്നു''.എന്ന് ഫണ്ണിംഗ് പറയുകയുണ്ടായി.
പുറം കണ്ണികൾ
വർഗ്ഗം:1998-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ
കോവ താഴ്‌വരയിലെ ചരിത്രാതീതകാല ശിലാരേഖാ പ്രദേശം
വടക്കേ പോർച്ചുഗലിൽ സ്ഥിതിചെയ്യുന്ന ഒരു പാലിയോലിത്തിക് പുരാവസ്തു ഗവേഷണ സ്ഥാനമാണ് '''കോവ താഴ്വരയിലെ ചരിത്രാതീതകാല ശിലാരേഖാ പ്രദേശം. '''പോർച്ചുഗൽ - സ്പെയിൻ അതിർത്തിയിലാണ് ഈ പ്രദേശം സ്ഥിതിചെയ്യുന്നത്.
1990 കളിൽ വില നോവ ഡെ ഫോസ് കോവയിൽ കോവ നദി യിലെ അണക്കെട്ടിൻറെ നിർമ്മാണത്തിനിടെയാണ് ഈ പ്രദേശം കണ്ടെത്തിയത്. കുതിരകളുടെയും ബോവിൻസിന്റെയും മറ്റ് മൃഗങ്ങളുടെയും മനുഷ്യരുടെയും അവ്യക്തമായ ചിത്രങ്ങൾ രേഖപ്പെടുത്തിയ ആയിരക്കണക്കിൻ കല്ലുകൾ ഇവിടെ കണ്ടെത്തി. മിക്കവയും 22,000 മുതൽ 10,000 ബിസി വരെ പഴക്കമുള്ളവയായിരുന്നു. യുനെസ്കോയിലെയും മറ്റ് പല ഏജൻസികളിലെയും പുരാവസ്തുഗവേഷകരും മറ്റ് സ്പെഷ്യലിസ്റ്റുകളും ഈ പ്രദേശം പരിശോധിക്കുകയും ഗവേഷണം നടത്തുകയും ചെയ്തു. പോർച്ചുഗലിനുള്ളിലും അന്താരാഷ്ട്രതലത്തിലും ഈ പ്രദേശം സംരക്ഷിക്കേണ്ടതിന്റെ ആവശ്യകത ഉയരുകയും 1995 ലെ തെരഞ്ഞെടുപ്പിൽ സർക്കാർ മാറുകയും പുതിയ സർക്കാർ അണക്കെട്ട് പദ്ധതി ഉപേക്ഷിക്കുകയും ചെയ്തു.
1995 മുതൽ പുരാവസ്തുഗവേഷകരുടെ ഒരു സംഘം ഈ പ്രദേശത്ത് പഠനം നടത്തിവരുന്നു. സന്ദർശകരെ സ്വീകരിക്കുവാനും കണ്ടെത്തലുകൾ വിശദീകരിക്കുവാനുമായി കോവ താഴ്വരയിലെ പുരാവസ്തു പാർക്ക് നിർമ്മിക്കപ്പെട്ടു. ഇവിടെ നിന്നും കിട്ടിയ വസ്തുക്കൾ പ്രദർശിപ്പിക്കുന്നതിനായി കോവ മ്യൂസിയം നിർമ്മിച്ചു. ഒരു ഡിസൈൻ മത്സരത്തിനു ശേഷമാണ് മ്യൂസിയം നിർമ്മിക്കപ്പെട്ടത്. വർഗ്ഗം:മലയാളേതര ഭാഷയിൽ എഴുത്തുകളുള്ള താളുകൾ
ഫ്ലോറാബേസ്
ദക്ഷിണ ആസ്ത്രേലിയയിലെ സസ്യജാലങ്ങളെക്കുറിച്ചുള്ള ഒരു ഡേറ്റാബേസാണ് ഫ്ലോറാബേസ് (FloraBase). ഇതിൽ 12,978 ടാക്സയുടെ ശാസ്ത്രനാമങ്ങളും ചിത്രങ്ങളും വിതരണ ഭൂപടങ്ങളും പരിപാലനസ്ഥിതിവിവരങ്ങളും ഉണ്ട്. 1,272 അധിനിവേശ സസ്യങ്ങളുടെ വിവരങ്ങളും ഇതിലുണ്ട്.
Census of Western Australian Plants, Western Australian Herbarium തുടങ്ങിയ ഡേറ്റാബേസുകളിൽനിന്നാണ് ഇതിലേക്ക് വിവരങ്ങൾ എടുക്കുന്നത്.
പുറം കണ്ണികൾ
വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ വർഗ്ഗം:സസ്യശാസ്ത്രം
ഫ്രെഡറിക് എഫ്. റസ്സൽ
ജീവിതരേഖ
1891 ൽ കോർണെൽ സർവ്വകലാശാലയിൽ നിന്ന് ബിരുദം നേടിയ ശേഷം റസ്സൽ 1893 ൽ കൊളംബിയ യൂണിവേഴ്സിറ്റിയിൽ നിന്ന് ഡോക്ടർ ഓഫ് മെഡിസിനും 1917 ൽ ജോർജ്ജ് വാഷിംഗ്ടൺ യൂണിവേഴ്സിറ്റിയിൽ നിന്ന് ഡോക്ടർ ഓഫ് സയൻസും നേടി. 1898 ൽ യുഎസ് ആർമിയുടെ മെഡിക്കൽ കോർപ്സിൽ ആദ്യത്തെ ലഫ്റ്റനന്റായി നിയമിതനായി.
മെഡിക്കൽ കോർപ്സ് ഉദ്യോഗസ്ഥനായിരുന്ന കാലത്താണ് റസ്സൽ ടൈഫോയിഡിനെതിരെ സൈനികരെ കുത്തിവയ്ക്കുന്നത് സംബന്ധിച്ച് ഗവേഷണം ആരംഭിച്ചത്. രോഗത്തെ പ്രതിരോധിക്കുന്നതിനായി ടൈഫോയ്ഡ് അണുജീവികളുടെ കൊല്ലപ്പെട്ട കൾച്ചറുമായി രോഗപ്രതിരോധ മാർഗ്ഗം പരീക്ഷിച്ചു കൊണ്ടിരുന്ന റോയൽ ആർമി മെഡിക്കൽ കോളേജിലെ പ്രൊഫസർ സർ അൽമ്രോത്ത് റൈറ്റിന്റെ പ്രവർത്തനം നിരീക്ഷിക്കാൻ 1908-ൽ സർജൻ ജനറൽ ഓ'റെയ്‌ലി റസ്സലിനെ ഇംഗ്ലണ്ടിലേക്ക് അയച്ചു. റസ്സലിന്റെ മടങ്ങിവരവിനുശേഷം അദ്ദേഹം റൈറ്റിന്റെ ഗവേഷണത്തെക്കുറിച്ച് ഒരു റിപ്പോർട്ട് സമർപ്പിച്ചു. ഓ'റെയ്‌ലി "ഈ രോഗത്തിന്റെ പകർച്ചവ്യാധിയെക്കുറിച്ചുള്ള വളരെ വിലപ്പെട്ട ഒരു കൃതി" ആയി ഇതിനെ കണക്കാക്കി. ആർമി മെഡിക്കൽ മ്യൂസിയത്തിൽ വായിലൂടെയും കുത്തിവയ്പ്പിലൂടെയും നൽകിയ വാക്സിന്റെ ഫലപ്രാപ്തിയെ താരതമ്യപ്പെടുത്തി അദ്ദേഹം പരീക്ഷണങ്ങൾ നടത്തി. ചെറിയ ഗ്ലാസ് ആംപ്യൂളുകൾ ഉപയോഗിച്ച് അദ്ദേഹം ചെറിയ അളവിൽ വാക്സിൻ പായ്ക്ക് ചെയ്തു. യുണൈറ്റഡ് കിംഗ്ഡത്തിൽ ഉപയോഗിച്ച 1 ലിറ്റർ ഫ്ലാസ്കുകളിൽ നിന്ന് വ്യത്യസ്തമായി ടൈഫോയ്ഡ് സൂക്ഷ്മജീവികളെല്ലാം കൊല്ലപ്പെട്ടുവെന്ന് ഉറപ്പുവരുത്തി.
പുറംകണ്ണികൾ
വർഗ്ഗം:വാക്സിനോളജിസ്റ്റുകൾ വർഗ്ഗം:1960-ൽ മരിച്ചവർ വർഗ്ഗം:1870-ൽ ജനിച്ചവർ
സിംഹള ഭാഷ
ശ്രീലങ്കയിലെ 1.6 കോടിയോളം ജനസംഖ്യയുള്ള സിംഹള വംശജരുടെ മാതൃഭാഷയാണ് സിംഹള ഭാഷ (සිංහල ' "സിങ്ഹല"), അഥവാ സിംഹളീസ്''', ഏകദേശം 30 ലക്ഷത്തോളം ആളുകൾ രണ്ടാമത്തെ ഭാഷയായി സംസാരിക്കുന്നു.. ഇന്തോ യൂറോപ്യൻ ഭാഷകളിലെ ഇന്തോ-ആര്യൻ വർഗ്ഗത്തിൽപ്പെടുന്ന സിംഹള, ശ്രീലങ്കയിലെ രണ്ട് ഔദ്യോഗികഭാഷകളിൽ ഒന്നാണ്.
ബ്രാഹ്മി ലിപിയിൽനിന്ന് രൂപപ്പെട്ട സിംഹള ലിപി ഉപയോഗിച്ചാണ് സിംഹള ഭാഷ എഴുതുന്നത്.
പുറത്തേക്കുള്ള കണ്ണികൾ
വർഗ്ഗം:ശ്രീലങ്കയിലെ ഭാഷകൾ വർഗ്ഗം:ഇന്തോ-ആര്യൻ ഭാഷകൾ
ഹൊറാഷിയോ കാർടിസ്
പരാഗ്വെയുടെ പുതിയ പ്രസിഡന്റാണ് ഹൊറാഷിയോ കാർടിസ് (ജനനം :5 ജൂലൈ 1956). കൊളറാഡോ പാർടിയുടെ സ്ഥാനാർഥിയായാണ് അദ്ദേഹം മത്സരിച്ചത്. പുകയിലത്തോട്ടങ്ങൾ, ബാങ്കുകൾ, നിക്ഷേപനിധികൾ, കാർഷികഭൂമികൾ, സോഡാഫാക്ടറി തുടങ്ങി വിവിധ രംഗങ്ങളിൽ കുത്തകാധിപത്യമുണ്ട്. രാജ്യത്തെ സോക്കർ ചാമ്പ്യൻ ക്ലബായ ലിബെർടാഡിന്റെ പ്രസിഡന്റാണ്.
അവലംബം
വർഗ്ഗം:1956-ൽ ജനിച്ചവർ
വർഗ്ഗം:പരാഗ്വെയുടെ പ്രസിഡന്റുമാർ വർഗ്ഗം:ജൂലൈ 5-ന് ജനിച്ചവർ
ആന (ചലച്ചിത്രം)
1983 ൽ പി. ചന്ദ്രകുമാർ സംവിധാനം ചെയ്ത നിർമ്മിച്ച മലയാള ചലച്ചിത്രമാണ് ആന. മധു,ക്യാപ്റ്റൻ രാജു,എം.ജി. സോമൻ,ശ്രീവിദ്യ,സുകുമാരി,ജഗതി ശ്രീകുമാർഎന്നിവരായിരുന്നു അഭിനേതാക്കൾ.
പാട്ടരങ്ങ്
സത്യൻ അന്തിക്കാടും, ചൊവ്വല്ലൂർ കൃഷ്ണൻ കുട്ടിയും രചിച്ച ഗാനങ്ങൾക്ക് സംഗീതം നൽകിയത് ജെറി അമൽദേവ് ആയിരുന്നു.
അവലംബം
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:ചൊവ്വല്ലൂർ കൃഷ്ണൻ കുട്ടിയുടെ ഗാനങ്ങൾ വർഗ്ഗം:സത്യൻ അന്തിക്കാടിന്റെ ഗാനങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:ജെറി അമലദേവ് സംഗീതം നൽകിയ ചലച്ചിത്രങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
ഇൻട്രാ-അയോട്ടിക്ക് ബലൂൺ പമ്പ്
ഹൃദയാഘാതം വർദ്ധിപ്പിക്കുമ്പോൾ ഒരേ സമയത്ത് മയോകാർഡിയൽ ഓക്സിജൻ പെർഫ്യൂഷൻ വർദ്ധിപ്പിക്കാൻ കഴിയുന്ന മെക്കാനിക്കൽ ഉപകരണമാണ് ഇൻട്രാ-അയോർട്ടിക് ബലൂൺ പമ്പ് (IABP). ഹൃദയമിടിപ്പ് വർദ്ധിപ്പിക്കുകയും തന്മൂലം കൊറോണറി രക്തപ്രവാഹം വർദ്ധിപ്പിക്കുകയും ചെയുന്നു. അതിനാലാണ് മയോകാർഡിയൽ ഓക്സിജൻ ഡെലിവറി വർദ്ധിപ്പിക്കുകയും ചെയ്യുന്നത്. ഇടതൂർന്ന നിലയിലാണ് സ്ഥിതി ചെയ്യുന്നത്. സിലിണ്ടറി പോളിയെത്തിലീൻ ബലൂൺ അടങ്ങിയിരിക്കുന്നത്, ഇടത് സൈക്ലാവിയൻ ധമനികളിൽ നിന്ന് ഏകദേശം 2 സെൻറിമീറ്റർ (0.79 ഇഞ്ച്) അകലെയാണ്. ഒപ്പം കൗണ്ടർപ്ലെയ്റ്റ്സും. അത് സജീവമായി സിസ്റ്റോളിനെ (systole) കുറക്കുന്നു. ഒരു വാക്വം പ്രഭാവം വഴി വീണ്ടും ഒതുക്കിക്കൊണ്ട് രക്തപ്രവാഹം മുന്നോട്ട് വർദ്ധിപ്പിക്കുന്നു. ഈ പ്രവർത്തനങ്ങൾ മയോകാർഡിയൽ ഓക്സിജൻ ആവശ്യകത കുറയ്ക്കുകയും, മയോകാർഡിയൽ ഓക്സിജൻ വിതരണം വർദ്ധിപ്പിക്കുകയും ചെയ്യുന്നു.
ഡീസ്റ്റോൾ സമയത്ത് ഒരു സിലിണ്ടറിൽ നിന്ന് ഹീലിയം ഉപയോഗിച്ച്, ഒരു കമ്പ്യൂട്ടർ നിയന്ത്രിത സംവിധാനം വഴി ബലൂൺ വലുതാകുകയും, ഇലക്ട്രോ കാർഡിയോഗ്രാം (ഇസിജി) അല്ലെങ്കിൽ കാഥെറ്ററിൻറെ വിദൂര അറ്റത്ത് മർദ്ദം കൈമാറ്റം ചെയ്യാറുണ്ട്; ചില ഐഎബിപികൾ(IABP), അതുപോലെ ഡാറ്റാബേസ് സിസ്റ്റം 98XT, ഒരു സെറ്റ് റേറ്റിൽ എസിൻക്രണസ് കൗണ്ടർപൾസേഷൻ അനുവദിക്കുന്നു, ഈ ക്രമീകരണം വളരെ അപൂർവ്വമായി ഉപയോഗിക്കുന്നു. ഹീലിയം ഉപയോഗിക്കുന്നത് കുറഞ്ഞ പിണ്ഡത്തിൽ, നീളമുള്ള ട്യൂബുകൾ തമ്മിൽ ബന്ധിപ്പിക്കുന്നു, വേഗത്തിൽ സഞ്ചരിക്കാൻ അനുവദിക്കുന്നതിനാൽ, ഒരു എംബോലിസത്തിന് കാരണമാവുന്ന ബലൂൺ റാപ്റ്റ്വർ ഉണ്ടാകുന്നതിനെക്കാൾ കുറഞ്ഞ റിസ്ക് മാത്രമെ ഉള്ളു.
വ്യക്തമായ ദോഷഫലങ്ങൾ
ചികിത്സ ആവശ്യമുള്ള രോഗികൾക്കുവേണ്ടി താഴെ പറയുന്ന വ്യവസ്ഥകൾ ഒഴിവാക്കും:
ടർക്കിയുടെ ദേശീയപ‌താക
ചുവന്ന പശ്ചാത്തലത്തിൽ വെളുത്ത നിറമുള്ള ചന്ദ്രക്കലയും നക്ഷത്രവുമുള്ള രൂപകൽപ്പനയാണ് ടർക്കിയുടെ ദേശീയപതാകയ്ക്കുള്ളത് (Türk bayrağı). ചുവന്ന പതാക എന്നാണ് ഈ കൊടിയെ വിശേഷിപ്പിക്കാറ്.
ടർക്കിയുടെ ദേശീയപതാകയുടെ നിലവിലുള്ള രൂപം പഴയ ഓട്ടോമാൻ പതാകയിൽ നിന്ന് ഉരുത്തിരിഞ്ഞുണ്ടായതാണ്. പതിനെട്ടാം നൂറ്റാണ്ടിലാണ് ഓട്ടോമാൻ പതാക സ്വീകരി‌ച്ചത്. 1844-ൽ അതിന്റെ അവസാന രൂപം നിലവിൽ വന്നു.
ഇൻട്രാ-അയോട്ടിക്ക് ബലൂൺ പമ്പ്
ആപേക്ഷികമായ ദോഷഫലങ്ങൾ
താഴെ പറയുന്ന സ്ഥിതികൾക്ക് അല്ലാതെ IABP തെറാപ്പി ഉചിതമല്ല:
ടർക്കിയുടെ ദേശീയപ‌താക
1936 മേയ് 29-ലെ ടർക്കിയിലെ ദേശീയ പതാകാ നിയമമനുസരിച്ച് കൊടിയുടെ വലിപ്പവും അനുപാതവും ചുവന്ന നിറത്തിന്റെ മാനദണ്ഡങ്ങളും നിഷ്കർഷിച്ചിട്ടുണ്ട്.
ചരി‌ത്രം
നക്ഷത്രവും ചന്ദ്രക്കലയും ഉൾപ്പെട്ട രൂപം പതിനെട്ടാം നൂറ്റാണ്ടിന്റെ അവസാനമോ പത്തൊൻപതാം നൂറ്റാണ്ടിന്റെ തുടക്കത്തിലോ ഓട്ടോമാൻ പതാകകളിലാണ് പ്രത്യക്ഷപ്പെടാനാരംഭിച്ചത്. ചുവപ്പ് പശ്ചാത്തലത്തിൽ വെളുത്ത നക്ഷത്രവും ചന്ദ്രക്കലയും ഉള്ള രൂപം വന്നത് 1844-ൽ ഓട്ടോമാൻ സാമ്രാജ്യത്തിൽ നടന്ന ടാൻസിമാറ്റ് പരിഷ്കാരങ്ങളുടെ ഭാഗമായാണ്,
ഇൻട്രാ-അയോട്ടിക്ക് ബലൂൺ പമ്പ്
സങ്കീർണ്ണതകൾ
ടെമ്മാറ്റിക് ആർട്ടറി, ശ്വാസകോശത്തിൽ സൂക്ഷിച്ചിരിക്കുന്ന ഉപകരണം, ഇസെമിയയെ പ്രകോപിപ്പിക്കാം, കൂടാതെ കമ്പാർട്ടുമെൻറ് സിൻഡ്രോം എന്ന അവസ്ഥ ഉണ്ടാകാം. കാൽപാദത്തിൽ ഇസ്സെമിക് ആയിത്തീരുന്നത് വലിയ അപകടമാണ്, ഫെമോറൽ ആർട്ടറി നൽകിയാൽ തടയപ്പെടും. അയോട്ടിക് ആർച്ചിൽ നിന്ന് വളരെ അകലെ ബലൂണുകൾ ആണെങ്കിൽ വൃക്കസംബന്ധമായ അസുഖം, തുടർന്ന് വൃക്ക തകരാറുകൾ എന്നിവ ഉണ്ടാകാം. ഇൻസെർഷൻ സമയത്ത് സെറിബ്രൽ എംബോലിസം, അണുബാധ, ഇലാക് ധമനിയുടെ വേർപിരിയൽ, ധമനികളുടെ രക്തക്കുഴൽ, രക്തസമ്മർദ്ദം എന്നിവയാണ് മറ്റ് സങ്കീർണതകൾ. സ്വയമേയുള്ള ബലൂൺ മെക്കാനിക്കൽ പരാജയം, ആ അവസ്ഥയിൽ രക്തക്കുഴലുകളുടെ ശസ്ത്രക്രിയയ്ക്ക് കാരണമാകുന്ന ഒരു റിസ്ക് കൂടിയാണ്. ബലൂൺ നീക്കം ചെയ്യുമ്പോൾ ബലൂൺ ഉപരിതലത്തിൽ രൂപം കൊള്ളുന്ന മൈക്രോ ക്ലോട്ടുകളിൽ നിന്ന് 'എബ്ബോളിക് ഷവർ' എന്ന അപകടസാധ്യതയും ഉണ്ടാകുന്നു, തൽഫലമായി പെരിഫറൽ തൈമ്പിയോസിസ്, മയോകാർഡിയൽ ഇക്ചെമിയ, ഹെമിഡൈനമിക് ഡിക്പെൻസനേഷൻ, ലേറ്റ് സ്യൂഡോഓണുറൈം എന്നീ അവസ്ഥകൾ സംജാതമാകാം.
ടർക്കിയുടെ ദേശീയപ‌താക
ഉദ്ഭവം സംബന്ധി‌ച്ച ഐതിഹ്യം
ഓട്ടോമാൻ വംശം സ്ഥാപിച്ച ഒസ്മാൻ ഒന്നാമന്റെ സ്വപ്നത്തിലാണ് ചന്ദ്രക്കലയും നക്ഷത്രവും ചേർന്ന പതാകയുടെ രൂപം ആദ്യമായി പ്രത്യക്ഷപ്പെട്ടതെന്ന് ഒരു വിശ്വാസം നിലവിലുണ്ട്. സ്വപ്നത്തിൽ ഒസ്മാൻ ഒന്നാമൻ താൻ വിവാഹം കഴിക്കാൻ ആഗ്രഹിച്ച പെൺകുട്ടിയുടെ പിതാവായ പണ്ഡിതന്റെ നെഞ്ചിൽ നിന്ന് ഒരു ചന്ദ്രൻ ഉദിക്കുന്നതായി കണ്ടു. പൂർണ്ണചന്ദ്രൻ അദ്ദേഹത്തിന്റെ തന്നെ ഹൃദയത്തിൽ അസ്തമിച്ചു. പിന്നീട് അദ്ദേഹത്തിന്റെ കടിപ്രദേശത്തുനിന്ന് ഒരു മരം മുളച്ചു. വളർന്നുവന്ന ആ മരം ലോകം മുഴുവനായി അതിന്റെ സുന്ദരവും പച്ചപ്പാർന്നതുമായ ശിഖരങ്ങളുടെ തണൽ കൊണ്ട് സംരക്ഷിച്ചു. മരത്തിനു കീഴിൽ വിശാലമായ ലോകം തനിക്കുമുന്നിൽ പരന്ന് കിടക്കുന്നതായി ഉസ്മാൻ സ്വപ്നത്തിൽ കണ്ടു. ലോകത്തിനു മീതേ ഒരു ച‌ന്ദ്രക്കലയുണ്ടായിരുന്നു.
നിയമം
ടർക്കി റിപ്പബ്ലിക്കായതിനു ശേഷം പതാകയുടെ കൈകാര്യം സംബന്ധിച്ച അടിസ്ഥാന തത്ത്വങ്ങൾ നിയമം മൂലം നിഷ്കർഷിച്ചിട്ടുണ്ട്. ടർക്കിഷ് ഫ്ലാഗ് ലോ നമ്പർ 2994 ആണ് ഇത് സംബന്ധിച്ച നിയ‌മം. 1936 മേയ് 29-നാണ് ഇത് നിലവിൽ വന്നത്. ഇത് കൂടാതെ മറ്റ് നിയമങ്ങളും പതാക സംബന്ധിച്ച് നിലവിലുണ്ട്. ടർക്കിഷ് ഫ്ലാഗ് റെഗുലേഷൻ നമ്പർ 2/7175 (1937 ജൂലൈ 28-ന് നിലവിൽ വന്നത്); സപ്ലിമെന്ററി റെഗുലേഷൻ നമ്പർ 11604/2 (1939 ജൂലൈ 29-ന് നിലവിൽ വന്നത്) ഫ്ലാഗ് നിയമം എങ്ങനെയാണ് നടപ്പിലാക്കപ്പെടേണ്ടത് എന്നത് സംബന്ധിച്ചുള്ള വിശദാംശങ്ങളാന്.
ഇൻട്രാ-അയോട്ടിക്ക് ബലൂൺ പമ്പ്
ചരിത്രം
1962 മേയ് മാസത്തിലെ അമേരിക്കൻ ഹാർട്ട് ജേർണൽ മാസികയിൽ ഇൻട്ര അറേറ്റിക് ബലൂൺ കൗണ്ടർ പൾസേഷൻ പ്രസിദ്ധീകരിച്ചു. 63: 669-675 എസ്.മൗലൊപോലോസ്, എസ്. ടോപാസ്, ഡബ്ല്യു. കോൾഫ്.
ടർക്കിയുടെ ദേശീയപ‌താക
നിയമം
ടർക്കിഷ് ഫ്ലാഗ് ലോ നമ്പർ 2893 (തിയതി 1983 സെപ്റ്റംബർ 22 -ന് ഗസറ്റിൽ പ്രസിദ്ധീകരിച്ചത്. ഇത് നടപ്പിൽ വന്നത് ഇതിന് ആറ് മാസങ്ങൾക്ക് ശേഷമാണ്). ഫ്ലാഗ് ലോ നമ്പർ 2893-ലെ ആർട്ടിക്കിൾ 9 അനുസരിച്ച് നിയമം നടപ്പാക്കുന്നതിന്റെ അടിസ്ഥാന തത്ത്വങ്ങൽ സംബന്ധിച്ച ചട്ടവും പ്രസിദ്ധീകരിക്കപ്പെട്ടു.
ഇൻട്രാ-അയോട്ടിക്ക് ബലൂൺ പമ്പ്
ചരിത്രം
1967-നും 1969-നും ഇടയ്ക്ക് കൊറോൺ മെഡിക്കൽ സെൻററിലെ എംഡി വില്യം റാസ്മാൻ, 1969-ൽ ഡാറ്റസ്കോപ്പ് കോർപ്പറേഷൻ നിർമിച്ച ഈ ഉപകരണവും ബലൂണുകളും വാണിജ്യവത്ക്കരണത്തിനായി വികസിപ്പിച്ചെടുത്തു. 1976 ൽ ന്യൂയോർക്ക് നഗരത്തിലെ ന്യൂയോർക്ക് പ്രിസ്ബിറ്റേറിയൻ ഹോസ്പിറ്റലിൽ ഡോ. ഡേവിഡ് ബ്രെഗ്മാനാണ് ഈ സംവിധാനം പിന്നീട് ചികിത്സാ രീതിയായി ഉപയോഗിച്ചത്.
ടർക്കിയുടെ ദേശീയപ‌താക
നിറങ്ങൾ
ഒരു ആർ.ജി.ബി. നിറങ്ങളുടെ സ്പേസിൽ ടർക്കിയുടെ പതാക 89% ചുവന്ന നിറവും 3.9% പച്ച നിറവും 9% നീല നിറവും ചേർന്നതാണ് (ഹെക്സാഡെസിമൽ കളർ കോഡ് #E30A17). സി.എം.വൈ.കെ. കളർ സ്പേസിൽ 0% സയാൻ, 95.6% മജന്റ, 89.9% മഞ്ഞ 11% ബ്ലാക്ക് എന്നിങ്ങനെയാണ് വിന്യാസം. ഹ്യൂ ആംഗിൾ 356.4 ഡിഗ്രിയും സാച്ചുറേഷൻ 91.6% -വും ലൈറ്റ്നസ് 46.5% -വുമാണ്. ടർക്കിഷ് പതാകയുടെ ചുവന്ന നിറം വിവിഡ് റെഡ് എന്നാണ് വിശേഷിപ്പിക്കപ്പെടുന്നത്. #FF142E എന്ന നിറവും #C70000 എന്ന നിറവും തമ്മിൽ യോജിപ്പിച്ചാൽ ഈ നിറം ലഭിക്കും. ഏറ്റവും അടുത്തുവരുന്ന വെബ് സേഫ് നിറം #CC0000 ആണ്.
ഇൻട്രാ-അയോട്ടിക്ക് ബലൂൺ പമ്പ്
ചരിത്രം
1967 ഒക്ടോബറിൽ മൈമോനിഡിസ് മെഡിക്കൽ സെൻറർ, ബ്രൂക്ലിൻ, ന്യൂയോർക്ക്, ആദ്യത്തെ ക്ലിനിക്കൽ ഇംപ്ലാൻറ് നടത്തി. രോഗിയായ 48 വയസ്സുള്ള സ്ത്രീയിൽ, ഹൃദയാഘാതത്തെത്തുടർന്ന്, പരമ്പരാഗത തെറാപ്പി നടത്തിയെങ്കിലും,   പ്രതികരിക്കാതിരുന്നതിനെ തുടർന്ന് ഇടതുവശത്തെ ഫിമോറൽ ധമനികളിലൂടെ ഒരു ഐഎബിപി (IABP) വച്ചു. ഏകദേശം 6 മണിക്കൂറോളം പമ്പിങ് നടത്തി. ഷോക് റിവേഴ്സ് ചെയ്യുകയും, അതിനുശേഷം രോഗിയെ ഡിസ്ചാർജ് ചെയ്തു.
ടർക്കിയുടെ ദേശീയപ‌താക
പുറത്തേയ്ക്കുള്ള കണ്ണികൾ
വർഗ്ഗം:തുർക്കി വർഗ്ഗം:ഏഷ്യൻ രാജ്യങ്ങളുടെ ദേശീയ പതാകകൾ വർഗ്ഗം:ചെമപ്പും വെള്ളയും പതാകകൾ
ഇൻട്രാ-അയോട്ടിക്ക് ബലൂൺ പമ്പ്
ചരിത്രം
യഥാർത്ഥ ബലൂണുകളുടെ വലിപ്പം 15 ഫ്രഞ്ച് ആയിരുന്നു, പക്ഷേ ഒടുവിൽ 9, 8 ഫ്രഞ്ച് ബലൂണുകൾ വികസിപ്പിക്കപ്പെട്ടു. രണ്ടാമത്തെ ഓപ്പറേഷനിൽ ബലൂൺ നീക്കം ചെയ്തു. 1979 മുതൽ ബലൂൺ പ്ലേസ്മെൻറ് സിൽഡിൻജർ ടെക്നിക് ഉപയോഗിച്ചാണ് പരിഷ്കരിച്ചത്.
അവലംബം
വർഗ്ഗം:രക്തചംക്രമണവ്യൂഹം
മിങ്ഗു പാഗി
യോഗ്യകർത്ത നഗരത്തെ അടിസ്ഥാനമാക്കി കെടൂലത്താൺ റക്യാട്ട് ഗ്രൂപ്പ് പ്രസിദ്ധീകരിക്കുന്ന പൊതു താൽപ്പര്യമുള്ള ഒരു ഇന്തോനേഷ്യൻ പ്രതിവാരികാപത്രമാണ് മിങ്ഗു പാഗി (Indonesian for Sunday Morning). 1948 ൽ ഒരു മാഗസിൻ എന്ന പേരിൽ ഇത് ആരംഭിച്ചു. 1980 കളിൽ ടാബ്ലോയ്ഡ് ഫോർമാറ്റിലേക്ക് മാറി.
Works cited
വർഗ്ഗം:പ്രതിവാര പത്രങ്ങൾ
ഹെർമൻ മോഗ്ലിംഗ്
ഗുണ്ടർട്ടിന്റെ ആത്മസുഹൃത്തുകൂടിയായിരുന്നു മോഗ്ലിങ്ങ്. ഹെർമൻ ഗുണ്ടർട്ട് ഇദ്ദേഹത്തിൻ്റെ ജീവചരിത്രം രചിച്ചിട്ടുണ്ട്.
അവലംബം
വർഗ്ഗം:ക്രിസ്തുമതപ്രചാരകർ വർഗ്ഗം:ക്രൈസ്തവ എഴുത്തുകാർ വർഗ്ഗം:സുവിശേഷ പ്രവർത്തകർ വർഗ്ഗം:കന്നഡ സാഹിത്യകാരന്മാർ വർഗ്ഗം:കന്നഡ കവികൾ
ഡിറിലിസ് എർത്തുറൂൽ
തുർക്കി ചരിത്രമനുസരിച്ച്, ഒഗൂസ് തുർക്കികളുടെ കായി ഗോത്രത്തിന്റെ നേതാവായ സുലൈമാൻ ഷാ ആയിരുന്നു എർതുഗ്രുൾ ബെയുടെ പിതാവ്. 11-ഉം 12-ഉം നൂറ്റാണ്ടുകളിൽ മധ്യേഷ്യയിൽ നിന്ന് മിഡിൽ ഈസ്റ്റിലേക്ക് കുടിയേറിയ നിരവധി തുർക്കിക് ഗോത്രങ്ങളിൽ ഒന്നാണ് കായി ഗോത്രം.
എർതുഗ്രുൾ ബേ എങ്ങനെയാണ് ഒരു നേതാവായി മാറിയത് എന്നതിനെ സംബന്ധിച്ചിടത്തോളം, ചരിത്രപരമായ സ്രോതസ്സുകൾ പരിമിതമാണ്, അദ്ദേഹത്തിന്റെ ജീവിതത്തിന്റെ ഭൂരിഭാഗവും ഇതിഹാസത്തിൽ മൂടപ്പെട്ടിരിക്കുന്നു. എന്നിരുന്നാലും, പതിമൂന്നാം നൂറ്റാണ്ടിന്റെ അവസാനത്തിൽ അദ്ദേഹം തന്റെ പിതാവിന്റെ പിൻഗാമിയായി കായി ഗോത്രത്തിന്റെ നേതാവായിത്തീർന്നുവെന്ന് വിശ്വസിക്കപ്പെടുന്നു. എർതുഗ്രുൾ ബെയുടെ നേതൃത്വവും സൈനിക വൈദഗ്ധ്യവും കായി ഗോത്രത്തെ ഈ മേഖലയിൽ സ്ഥിരതാമസമാക്കാൻ സഹായിച്ചു, കൂടാതെ ഗോത്രത്തിന്റെ പ്രദേശവും സ്വാധീനവും വിപുലീകരിച്ചതിന്റെ ബഹുമതിയും അദ്ദേഹത്തിനുണ്ട്.
റമ്മിലെ സെൽജുക് സുൽത്താനുമായുള്ള എർതുഗ്രുൾ ബെയുടെ സഖ്യവും അദ്ദേഹത്തിന്റെ അധികാരത്തിലെത്തുന്നതിൽ കാര്യമായ പങ്കുവഹിച്ചു. അക്കാലത്ത് സെൽജുക് സുൽത്താനേറ്റ് ഈ മേഖലയിലെ ഒരു ശക്തമായ സംസ്ഥാനമായിരുന്നു, എർതുഗ്രുൾ ബെയുടെ സുൽത്താനേറ്റിനോടുള്ള വിശ്വസ്തതയും സുൽത്താനേറ്റിലേക്കുള്ള സൈനിക സേവനവും അദ്ദേഹത്തിന് പ്രീതിയും സംരക്ഷണവും നേടിക്കൊടുത്തു. ഈ കൂട്ടുകെട്ട് എർതുഗ്രുൾ ബേയെയും അദ്ദേഹത്തിന്റെ ഗോത്രവർഗത്തെയും പ്രദേശത്ത് സ്ഥിരതാമസമാക്കാനും ശക്തമായ സാന്നിധ്യം സ്ഥാപിക്കാനും അനുവദിച്ചു, ഇത് ഓട്ടോമൻ സാമ്രാജ്യത്തിന്റെ സ്ഥാപനത്തിന് വഴിയൊരുക്കി.
എർതുഗ്രുൾ ബെയ്‌ക്ക് നിരവധി ആൺമക്കളുണ്ടായിരുന്നു, എന്നാൽ അദ്ദേഹത്തിന്റെ ഏറ്റവും പ്രശസ്തനായ മകൻ ഒസ്മാൻ ഒന്നാമനായിരുന്നു, അദ്ദേഹം 1299-ൽ ഒട്ടോമൻ സാമ്രാജ്യം സ്ഥാപിക്കുകയായിരുന്നു. ഐതിഹ്യമനുസരിച്ച്, 1258-ൽ ആധുനിക തുർക്കിയുടെ ഭാഗമായ സോഗട്ടിലാണ് ഉസ്മാൻ ജനിച്ചത്. എർതുഗ്രുൾ ബെയുടെ മകനെന്ന നിലയിൽ, പിതാവിന്റെ നേതൃപാടവവും സൈനിക വൈദഗ്ധ്യവും പാരമ്പര്യമായി ലഭിച്ചു.
ഒസ്മാന്റെ നേതൃത്വത്തിൽ, ഓട്ടോമൻ സാമ്രാജ്യം അതിവേഗം വളർന്നു, സാമ്രാജ്യത്തിന്റെ പ്രദേശം വിപുലീകരിക്കുന്നതിനും അതിന്റെ ഭരണപരവും സൈനികവുമായ ഘടനകൾ സ്ഥാപിക്കുന്നതിലും അദ്ദേഹത്തിന് ബഹുമതി ലഭിച്ചു. ഒട്ടോമൻ നിയമവ്യവസ്ഥയ്ക്കും സർക്കാരിനും അടിത്തറ പാകിയ നിയമപരവും ഭരണപരവുമായ പരിഷ്കാരങ്ങൾക്കും അദ്ദേഹം പ്രശസ്തനാണ്.
"Diriliş: Ertuğrul" എന്ന ടെലിവിഷൻ പരമ്പര തുർക്കിയിൽ വളരെയധികം പ്രചാരം നേടുകയും നിരവധി ഭാഷകളിൽ മൊഴിമാറ്റം ചെയ്യുകയും ലോകമെമ്പാടുമുള്ള പല രാജ്യങ്ങളിലും സംപ്രേക്ഷണം ചെയ്യുകയും ചെയ്തു, ഇത് എർതുഗ്രുൾ ബേയെ തുർക്കിയുടെ അതിർത്തിക്കപ്പുറത്തുള്ള അറിയപ്പെടുന്ന വ്യക്തിയാക്കി.
വർഗ്ഗം:തുർക്കി
മു കോ ലന്റ ദേശീയോദ്യാനം
തായ്ലൻഡിലെ ക്രാബി പ്രവിശ്യയുടെ തെക്കുഭാഗത്തുള്ള ഒരു ദേശീയ ഉദ്യാനമാണ് മു കോ ലന്റ ദേശീയോദ്യാനം.' ഇവിടെ നിരവധി ദ്വീപുകളുമുണ്ട്. ഇതിൽ കോ ലന്റ നോയി, കോ ലന്റ യായ് എന്നിവയാണ് രണ്ട് വലിയ ദ്വീപുകൾ. ഇതിൽ കോ ലന്റ യായ് ആണ് പ്രധാന വിനോദ സഞ്ചാര കേന്ദ്രം. 1990 ൽ ആണ് ഈ പാർക്ക് സ്ഥാപിക്കപ്പെട്ടത്.
കോ ലന്റ യായിൽ ചവോ ലേ, അല്ലെങ്കിൽ "സീ ജിപ്സികൾ" എന്ന ഒരു വംശം താമസിച്ചിരുന്നു. ആറാമത്തേതും പതിനൊന്നാമത്തേതുമായ മാസങ്ങളിലെ പൂർണ്ണചന്ദ്ര രാത്രികളിൽ നല്ല ഭാഗ്യവും, സമൃദ്ധിയും കൊണ്ടുവരാൻ ആചാരപരമായ ബോട്ടുകൾ ഉണ്ടാക്കി അതിൽ പുരാതന ആചാരങ്ങളും ചടങ്ങുകളും നടത്തുന്നു. ഇത് ഇപ്പോഴും പിന്തുടരുന്നു.
ഇതും കാണുക
തായ്‌ലാന്റിലെ ദേശീയോദ്യാനങ്ങൾ
അവലംബം
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
താരതമ്യ സാഹിത്യം
ഒന്നിലേറെ ഭാഷകളിലെ സാഹിത്യ ശാസ്ത്രവും,സാഹിത്യ നിരൂപണവും ഉൾപ്പെടെയുള്ള കൃതികളുടെ സജാത്യ വൈജാത്യം,പ്രഭവം,സ്വാധീനം എന്നിവയുടെ പരിശോധനയിലൂടെ നടത്തുന്ന നിരൂപണമോ വ്യത്യസ്ത ഭാഷ ഉപയോഗിക്കുന്ന ജനതയുടെ സാഹിത്യ ബന്ധങ്ങളും ആശയവിനിമയ ഉപാധികളും സംബന്ധിച്ച് നടത്തുന്ന പഠനമാണ് താരതമ്യ സാഹിത്യം.
ലാ പാരിസീൻ ജപ്പോനൈസ്
ബെൽജിയൻ ചിത്രകാരനായിരുന്ന ആൽഫ്രഡ് സ്റ്റീവൻസ് വരച്ച എണ്ണച്ചായാചിത്രമാണ് ലാ പാരിസീൻ ജപ്പോനൈസ്. നീല നിറത്തിലുള്ള കിമോണോ ധരിച്ച ഒരു യുവതി കണ്ണാടിക്ക് മുന്നിൽ നിൽക്കുന്നതായി ഇതിൽ ചിത്രീകരിച്ചിരിക്കുന്നു. ജപ്പോണിസ്മേയുമായുള്ള സ്റ്റീവൻസിന്റെ പങ്കാളിത്തത്തിന് ഈ ചിത്രം സാക്ഷ്യം വഹിക്കുന്നു.
സന്ദർഭം
കെയ് കാലഘട്ടത്തിൽ (1848–1854), 200 വർഷത്തിലേറെ നീണ്ട വിജനതയ്ക്ക് ശേഷം, വിവിധ രാജ്യങ്ങളിലെ വിദേശ വ്യാപാര കപ്പലുകൾ ജപ്പാൻ സന്ദർശിക്കാൻ തുടങ്ങി. 1868 ലെ മെജി പുനഃസ്ഥാപനത്തെത്തുടർന്ന്, ജപ്പാൻ ദേശീയ ഒറ്റപ്പെടലിന്റെ ഒരു നീണ്ട കാലയളവ് അവസാനിപ്പിക്കുകയും ഫോട്ടോഗ്രാഫി, അച്ചടി വിദ്യകൾ എന്നിവയുൾപ്പെടെ പടിഞ്ഞാറൻ രാജ്യങ്ങളിൽ നിന്നുള്ള ഇറക്കുമതിക്കായി തുറക്കുകയും ചെയ്തു. വ്യാപാരത്തിൽ ഈ പുതിയ തുടക്കത്തോടെ, പാരീസിലെയും ലണ്ടനിലെയും ചെറിയ കൗതുക ഷോപ്പുകളിൽ ജാപ്പനീസ് കലകളും കരകൗശല വസ്തുക്കളും പ്രത്യക്ഷപ്പെട്ടു തുടങ്ങി. ജാപ്പനീസ് കലകൾ ശേഖരിക്കുന്നതിനുള്ള ഒരു ഭ്രമമായി ജപ്പോണിസ്മെ ആരംഭിച്ചു. പ്രത്യേകിച്ച് ഉക്കിയോ-ഇയുടെ ആദ്യ സാമ്പിളുകളിൽ ചിലത് പാരീസിൽ കാണാനായിരുന്നു.
പെയിന്റിംഗിലും അലങ്കാര കലകളിലും യുകിയോ-ഇ വലിയ സ്വാധീനമായി. അക്കാലത്ത്, സ്റ്റീവൻസിന്റെ രചനകളെ ജാപ്പോണിസ് സ്വാധീനിച്ചു. ജെയിംസ് മക്നീൽ വിസ്‌ലറുടെ അടുത്തയാളായിരുന്നു (വിസ്‌ലർ 1870 കളിൽ ടിസ്സോട്ടിനോടും 1880 കളിൽ സ്റ്റീവൻസിനോടും അടുത്തായിരുന്നു) സ്റ്റീവൻസ്. 1860 മുതൽ വിസ്റ്റലിന്റെ സുഹൃത്തുക്കളായ സ്റ്റീവൻസ്, ജെയിംസ് ടിസോട്ട് എന്നിവരുടെ ചിത്രങ്ങൾ യൂറോപ്യൻ സ്ത്രീകളെ ചിത്രീകരിക്കുന്നു.
സ്റ്റീവൻസും വിസ്‌ലറും സ്ത്രീകളുടെ ഛായാചിത്രങ്ങളുടെ പരമ്പരയിൽ ഈ വിചിത്രമായ സ്വാധീനം പ്രകടിപ്പിച്ചു. ലാ പാരിസിയെൻ ജാപോണൈസ് ഒരു സാധാരണ ഉദാഹരണമാണ്. ചിത്രത്തിൽ പ്രദർശിപ്പിച്ചിരിക്കുന്ന മിക്കവാറും എല്ലാ വസ്തുക്കളും ജാപ്പനീസ് ആണ്. അവ സ്റ്റീവൻസിന്റെ സ്വകാര്യ ശേഖരത്തിൽ നിന്നുള്ളതാകാം.
പുറംകണ്ണികൾ
വർഗ്ഗം:ഫ്ലെമിഷ് ചിത്രങ്ങൾ
ഓവർ-ദി-എയർ പ്രോഗ്രാമിംഗ്
പുതിയ സോഫ്റ്റ്‌വെയർ വിതരണം, കോൺഫിഗറേഷൻ ക്രമീകരണങ്ങൾ, മൊബൈൽ ഫോണുകൾ, സെറ്റ്-ടോപ്പ് ബോക്സുകൾ അല്ലെങ്കിൽ സുരക്ഷിത ശബ്ദ ആശയവിനിമയ ഉപകരണങ്ങൾ (എൻക്രിപ്റ്റ് ചെയ്ത 2-വേ റേഡിയോകൾ) പോലുള്ള ഉപകരണങ്ങളിലേക്ക് എൻക്രിപ്ഷൻ കീകൾ അപ്‌ഡേറ്റ് ചെയ്യുന്നതിനുള്ള വിവിധ രീതികളെ ഓവർ-ദി-എയർ പ്രോഗ്രാമിംഗ് (ഒടിഎ) സൂചിപ്പിക്കുന്നു. ഒ‌ടി‌എയുടെ ഒരു പ്രധാന സവിശേഷത, ആ അപ്‌ഡേറ്റ് നിരസിക്കാനോ പരാജയപ്പെടുത്താനോ മാറ്റം വരുത്താനോ കഴിയാത്ത എല്ലാ ഉപയോക്താക്കൾ‌ക്കും ഒരു കേന്ദ്ര സ്ഥാനത്തിൽ നിന്ന് അപ്‌ഡേറ്റ് അയയ്‌ക്കാൻ‌ കഴിയും, മാത്രമല്ല അപ്‌ഡേറ്റ് ചാനലിലെ എല്ലാവർക്കും ഉടനടി ബാധകമാകുകയും ചെയ്യും. ഒരു ഉപയോക്താവിന് ഒ‌ടി‌എ "നിരസിക്കാൻ‌" കഴിയും, പക്ഷേ "ചാനൽ‌ മാനേജർക്ക്‌" ചാനലിനെ സ്വപ്രേരിതമായി "പുറത്താക്കാൻ‌" കഴിയും.
മൊബൈൽ ഉള്ളടക്ക ലോകത്തിന്റെ പശ്ചാത്തലത്തിൽ ഇവയിൽ ഓവർ-ദി-എയർ സർവീസ് പ്രൊവിഷനിംഗ് (OTASP), ഓവർ-ദി-എയർ പ്രൊവിഷനിംഗ് (OTAP) അല്ലെങ്കിൽ ഓവർ-ദി-എയർ പാരാമീറ്റർ അഡ്മിനിസ്ട്രേഷൻ (OTAPA) ഉൾപ്പെടുന്നു, അല്ലെങ്കിൽ ആവശ്യമായ ക്രമീകരണങ്ങളുള്ള ഹാൻഡ്‌സെറ്റുകൾ പ്രൊവിഷൻ ചെയ്യുന്നു വാപ് അല്ലെങ്കിൽ എംഎംഎസ് പോലുള്ള സേവനങ്ങൾ ആക്സസ് ചെയ്യുന്നതിന് വേണ്ടി.
മൊബൈൽ‌ ഫോണുകൾ‌ പുതിയ ആപ്ലിക്കേഷനുകൾ‌ ശേഖരിക്കുകയും കൂടുതൽ‌ വിപുലമാവുകയും ചെയ്യുമ്പോൾ‌, പുതിയ അപ്‌ഡേറ്റുകളും സേവനങ്ങളും സ്ട്രീമിൽ‌ വരുന്നതിനാൽ‌ ഒ‌ടി‌എ കോൺ‌ഫിഗറേഷൻ‌ കൂടുതൽ‌ പ്രാധാന്യമർഹിക്കുന്നു. എസ്എംഎസ്(SMS) വഴിയുള്ള ഒ‌ടി‌എ(OTA), സിം കാർഡുകളിലും ഹാൻഡ്‌സെറ്റുകളിലും കോൺഫിഗറേഷൻ ഡാറ്റ അപ്‌ഡേറ്റുകൾ ഒപ്റ്റിമൈസ് ചെയ്യുകയും മൊബൈൽ ഫോണുകളിലേക്ക് പുതിയ സോഫ്റ്റ്വെയർ അപ്‌ഡേറ്റുകളുടെ വിതരണം പ്രാപ്തമാക്കുകയും അല്ലെങ്കിൽ വാപ്(WAP) അല്ലെങ്കിൽ എംഎംഎസ്(MMS) പോലുള്ള സേവനങ്ങൾ ആക്‌സസ്സുചെയ്യുന്നതിന് ആവശ്യമായ ക്രമീകരണങ്ങൾ ഉപയോഗിച്ച് ഹാൻഡ്‌സെറ്റുകൾ നൽകുകയും ചെയ്യുന്നു. സേവനത്തിനും സബ്സ്ക്രിപ്ഷൻ ആക്റ്റിവേഷനും മൊബൈൽ ഓപ്പറേറ്റർമാർക്കും ടെൽകോ മൂന്നാം കക്ഷികൾക്കുമായി ഒരു പുതിയ സേവനത്തിന്റെ വ്യക്തിഗതമാക്കൽ, പ്രോഗ്രാമിംഗ് എന്നിവയ്ക്കായി ഒടിഎ സന്ദേശമയയ്ക്കൽ വഴി മൊബൈൽ ഫോണുകളുടെ വിദൂര നിയന്ത്രണം നൽകുന്നു.
ഒ‌ടി‌എ വികസിപ്പിക്കുന്നതിനും മേൽനോട്ടം വഹിക്കുന്നതിനും കൈകാര്യം ചെയ്യുന്നതിനും സഹായിക്കുന്നതിനായി വിവിധ സ്റ്റാൻ‌ഡേർ‌ഡൈസേഷൻ ബോഡികൾ‌ സ്ഥാപിച്ചു. അതിലൊന്നാണ് ഓപ്പൺ മൊബൈൽ അലയൻസ് (ഒഎംഎ).
അടുത്തിടെ, വയർലെസ് സെൻസർ നെറ്റ്‌വർക്കുകളുടെയും ഇന്റർനെറ്റ് ഓഫ് തിംഗ്സിന്റെയും പുതിയ ആശയങ്ങൾ ഉപയോഗിച്ച്, നെറ്റ്‌വർക്കുകൾ നൂറുകണക്കിന് അല്ലെങ്കിൽ ആയിരക്കണക്കിന് നോഡുകൾ ഉൾക്കൊള്ളുന്നു, ഒടിഎയെ ഒരു പുതിയ ദിശയിലേക്ക് കൊണ്ടുപോകുന്നു: ആദ്യമായി ലൈസൻസില്ലാത്ത ഫ്രീക്വൻസി ബാൻഡുകൾ (868 മെഗാഹെർട്സ്) ഉപയോഗിച്ച് ഒടിഎ പ്രയോഗിക്കുന്നു. 900 മെഗാഹെർട്സ്, 2400 മെഗാഹെർട്സ്) കൂടാതെ 802.15.4, സിഗ്ബീ തുടങ്ങിയ പ്രോട്ടോക്കോളുകൾ ഉപയോഗിച്ച് കുറഞ്ഞ ഉപഭോഗവും കുറഞ്ഞ ഡാറ്റാ റേറ്റ് ട്രാൻസ്മിഷനും നടത്തുന്നു.
വിദൂരമോ ആക്സസ് ചെയ്യാൻ ബുദ്ധിമുട്ടുള്ളതോ ആയ സ്ഥലങ്ങളിൽ പലപ്പോഴും സെൻസർ നോഡുകൾ സ്ഥിതിചെയ്യുന്നു. ഉദാഹരണമായി, സിഗ്‌ബി ഡബ്ല്യുഎസ്എൻ ഉപകരണങ്ങൾക്കായി ലിബിലിയം മികച്ചതും ഉപയോഗിക്കാൻ എളുപ്പമുള്ളതുമായ ഒടിഎ പ്രോഗ്രാമിംഗ് സംവിധാനം നടപ്പിലാക്കി. ഈ സിസ്റ്റം ഫിസിക്കൽ ആക്സസ് ആവശ്യമില്ലാതെ ഫേംവെയർ നവീകരണം പ്രാപ്തമാക്കുന്നു, നോഡുകൾ വീണ്ടും പ്രോഗ്രാം ചെയ്യാമെങ്കിൽ സമയവും പണവും ലാഭിക്കാൻ സാധിക്കും.
സ്മാർട്ട്‌ഫോണുകൾ
സ്മാർട്ട്‌ഫോണുകൾ പോലുള്ള ആധുനിക മൊബൈൽ ഉപകരണങ്ങളിൽ, ഓവർ-ദി-എയർ അപ്‌ഡേറ്റ്, ഓപ്പറേറ്റിംഗ് സിസ്റ്റത്തിൽ നിർമ്മിച്ച ഒരു ഫംഗ്ഷൻ ഉപയോഗിച്ച് വൈ-ഫൈ അല്ലെങ്കിൽ മൊബൈൽ ബ്രോഡ്‌ബാൻഡിലൂടെ വിതരണം ചെയ്യുന്ന ഒരു സോഫ്റ്റ്വെയർ അപ്‌ഡേറ്റിനെ "ഓവർ-ദി-എയർ" ഉപയോഗിച്ച് പരാമർശിക്കാം. അപ്‌ഡേറ്റ് നടപ്പിലാക്കുന്നതിനായി യുഎസ്ബി വഴി കമ്പ്യൂട്ടറിലേക്ക് ഉപകരണം കണക്റ്റുചെയ്യാൻ ഉപയോക്താവിനോട് ആവശ്യപ്പെടുന്നതിനുപകരം വയർലെസ് ഇന്റർനെറ്റ് ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:മൊബൈൽ സാങ്കേതികവിദ്യ
ഡയാന ആൻഡേഴ്‌സൺ
ആദ്യകാല ജീവിതവും വിദ്യാഭ്യാസവും
വെയിൽസ് സർവ്വകലാശാലയിലെ ബിരുദ വിദ്യാർത്ഥിനിയായിരുന്നു ആൻഡേഴ്സൺ. അവിടെ അവർ ജീവശാസ്ത്രത്തിൽ വൈദഗ്ദ്ധ്യം നേടി. ബിരുദ പഠനത്തിനായി മാഞ്ചസ്റ്റർ സർവകലാശാലയിലേക്ക് മാറുകയും 1971-ൽ അവിടെനിന്ന് ബിരുദാനന്തര ബിരുദം പൂർത്തിയാക്കുകയും ചെയ്തു. ഡോക്ടറൽ ഗവേഷണത്തിനായി അവർ മാഞ്ചസ്റ്ററിൽ തുടർന്നു. 1973-ൽ ഓങ്കോളജിയിൽ പിഎച്ച്ഡി പൂർത്തിയാക്കി.
വെങ്കിട്ടരാമൻ രാധാകൃഷ്ണൻ
നോബൽ സമ്മാന ജേതാവായ ഡോ. സി.വി. രാമന്റെ മകനാണ് പ്രൊഫ.വി.രാധാകൃഷ്ണൻ (ജനനം 18 മെയ് 1929, മരണം 03 മാർച്ച് 2011).
ജീവിതരേഖ
1929 മേയ് 18-ന് സി.വി. രാമന്റെ മകനായി ജനിച്ചു. 1950-കളിൽ സ്വീഡൻ, യുകെ, ഓസ്‌ട്രേലിയ തുടങ്ങിയ രാജ്യങ്ങളിൽ ജോലി ചെയ്തു. റേഡിയോ അസ്‌ട്രോണമിയിൽ അന്താരാഷ്ട്ര പ്രശസ്തി നേടിയിട്ടുണ്ട് ഇദ്ദേഹം. പിതാവ് സി.വി. രാമന്റെ മരണത്തെ തുടർന്ന് അദ്ദേഹം ഇന്ത്യയിൽ തിരിച്ചെത്തുകയും 1972 മുതൽ 1994 വരെ ബാംഗ്ലൂരിലെ രാമൻ റിസർച്ച് ഇൻസ്റ്റിറ്റിയൂട്ടിന്റെ ചുമതലക്കാരനാകുകയും ചെയ്തു. ഇപ്പോൾ ഈ ഇൻസ്റ്റിറ്റിയൂട്ടിന്റെ ട്രസ്റ്റിയാണ് ഇദ്ദേഹം. എഴുപതോളം രാജ്യങ്ങള്ളിൽ ഇദ്ദേഹം സഞ്ചരിച്ചിട്ടുണ്ട്. കടൽ സാഹസിക യാത്രകളിൽ പ്രശസ്തനുമാണ്. കൂടാതെ ആകാശത്തിലും സാഹസികനാണ് രാധാകൃഷ്ണൻ. സ്വയം രൂപകല്പന ചെയ്യുകയും നിർമ്മിക്കുകയും ചെയ്ത ഗ്ലൈഡറുകളിൽ അദ്ദേഹം പറന്നിട്ടുണ്ട്. അടുത്ത കാലത്ത് പായ്ക്കപ്പൽ നിർമ്മാണത്തിനും സഞ്ചാരത്തിനുമാണ് അദ്ദേഹം പ്രാധാന്യം നൽകിയത്.
നിരവധി ലോക സഞ്ചാരങ്ങൾ നടത്തിയ പ്രൊഫ.വി.രാധാകൃഷ്ണൻ സ്വയം രൂപകല്പന ചെയ്ത പായ്ക്കപ്പലിൽ ലോകസഞ്ചാരം നടത്തി. ഒരു ഡസനോളം രാജ്യങ്ങൾ താണ്ടിയുള്ള മഹാ സാഗര യാത്ര കൊച്ചിയിലെ ബോൾഗാട്ടി മറീനയിൽ നിന്ന്  'എൽഡീമർ' (സമുദ്രച്ചിറകുകൾ) എന്ന യാട്ടിലാണ് പ്രയാണം ആരംഭിച്ചത്. ഇന്ത്യയിൽ രജിസ്റ്റർ ചെയ്ത ആദ്യത്തെ സെയിലർ ബോട്ടാണ് 'എൽഡീമർ'.
എറണാകുളത്തെ ബോൾഗാട്ടിയിൽ നിന്ന് തായ്‌ലൻഡിലെ ഫുക്കറ്റിലേക്കായിരുന്നു ആദ്യ യാത്ര. പിന്നീട് മലേഷ്യയിലെ ലങ്കാവിലേക്കും. അവിടെ നിന്ന് സോളമൻ ഐലൻഡ് വഴി ന്യൂസിലൻഡിലേക്ക്. പിന്നീട് സൗത്ത് അമേരിക്ക. അവിടെ നിന്ന് ദക്ഷിണാഫ്രിക്കയിലേക്ക് സഞ്ചരിച്ചു. ദക്ഷിണാഫ്രിക്കയിൽ നിന്ന് മൗറീഷ്യസ് വഴി തിരിച്ച് ഇന്ത്യയിലേക്ക് യാത്രയായി.
വഹിച്ച ചുമതലകൾ
റോയൽ സ്വീഡിഷ് അക്കാദമി ഓഫ് സയൻസസ് അംഗം, നെതർലാൻഡ്‌സ് ഫൗണ്ടേഷൻ ഫോർ റേഡിയോ അസ്‌ട്രോണമിയുടെ വിദേശ ഉപദേശക സമിതിയംഗം, ഓസ്‌ട്രേലിയ ടെലിസേ്കാപ് നാഷണൽ ഫെസിലിറ്റിയുടെ സ്റ്റിയറിംഗ് കമ്മിറ്റിയംഗം, ഇന്ത്യൻ നാഷണൽ കമ്മിറ്റി ഫോർ അസ്‌ട്രോണമി അംഗം തുടങ്ങിയ നിലകളിൽ വിദേശത്തും സ്വദേശത്തും ജോലി ചെയ്തു.
പുറത്തേക്കുള്ള കണ്ണികൾ
വർഗ്ഗം:1929-ൽ ജനിച്ചവർ വർഗ്ഗം: 2011-ൽ മരിച്ചവർ വർഗ്ഗം:മേയ് 18-ന് ജനിച്ചവർ വർഗ്ഗം:മാർച്ച് 3-ന് മരിച്ചവർ
വർഗ്ഗം:ഇന്ത്യൻ ഭൗതികശാസ്ത്രജ്ഞർ
ഇവാൻ സ്നെഗിരിയോവ്
ആദ്യത്തെ റഷ്യൻ നരവംശശാസ്ത്രജ്ഞരിൽ ഒരാളായിരുന്നു ഇവാൻ മിഖൈലോവിച്ച് സ്നെഗിരിയോവ് (റഷ്യൻ: Ива́н Миха́йлович Снегирёв; 1793, മോസ്കോ - 1868, സെന്റ് പീറ്റേഴ്സ്ബർഗ്). മോസ്കോയിലെ മിക്കവാറും എല്ലാ പള്ളികളുടെയും ആശ്രമങ്ങളുടെയും വിശദമായ വിവരണങ്ങൾ അദ്ദേഹം പ്രസിദ്ധീകരിച്ചു.
ഒരു യൂണിവേഴ്സിറ്റി പ്രൊഫസറുടെ മകൻ, സ്നെഗിരിയോവ് 1814 ൽ മോസ്കോ യൂണിവേഴ്സിറ്റിയിൽ നിന്ന് ബിരുദം നേടി, 1818 മുതൽ അവിടെ ലാറ്റിൻ ഭാഷ പഠിപ്പിച്ചു. നിക്കോളാസ് ഒന്നാമന്റെ ഭരണകാലത്തുടനീളം അദ്ദേഹം ഒരു സെൻസറായി സജീവമായിരുന്നു, യൂജിൻ വൺജിൻ, ഡെഡ് സോൾസ് തുടങ്ങിയ കൃതികൾ സെൻസർ ചെയ്തു.
അദ്ദേഹം ഔദ്യോഗിക ദേശീയതയുടെ ആദർശങ്ങൾ പങ്കിട്ടു. നിക്കോളായ് റുമ്യാൻസെവ് ആധിപത്യം പുലർത്തിയിരുന്ന പുരാവസ്തുക്കളുടെ ഒരു സർക്കിളിൽ ഉൾപ്പെട്ടിരുന്നു. റഷ്യൻ പഴഞ്ചൊല്ലുകൾ ശേഖരിക്കുകയും നാടോടി ആചാരങ്ങളും ആചരണങ്ങളും വിവരിക്കുകയും ചെയ്ത ആദ്യ വ്യക്തികളിൽ ഒരാളാണ് അദ്ദേഹം. റഷ്യൻ ലുബോക്കിനെക്കുറിച്ചുള്ള അദ്ദേഹത്തിന്റെ ഗ്രൗണ്ട് ബ്രേക്കിംഗ് കൃതി 1844-ൽ അച്ചടിക്കപ്പെട്ടു.
മോസ്കോയെക്കുറിച്ചുള്ള സ്നെഗിരിയോവിന്റെ ദീർഘമായ വിവരണം (1865-73) നഗരത്തിലേക്കുള്ള ഏറ്റവും മികച്ച വഴികാട്ടിയായി ഫിയോഡർ ബുസ്ലേവ് തിരഞ്ഞെടുത്തു. ക്രെംലിൻ കെട്ടിടങ്ങളുടെയും റൊമാനോവ് ബോയാർ ഹൗസിന്റെയും പുനരുദ്ധാരണത്തിന് അദ്ദേഹം മേൽനോട്ടം വഹിച്ചു. 1904-05 കാലഘട്ടത്തിൽ അദ്ദേഹത്തിന്റെ ജേണലുകൾ 2 വാല്യങ്ങളായി പ്രസിദ്ധീകരിച്ചു.
അവലംബം
വർഗ്ഗം:1793-ൽ ജനിച്ചവർ വർഗ്ഗം:1868-ൽ മരിച്ചവർ വർഗ്ഗം:റഷ്യൻ ഫോക്ക്‌ലോറിസ്റ്റുകൾ